text:
HULANDA — Moveshonnan ta tumando luga pa ku e selekshon nashonal di futbòl di Kòrsou ku lo bai partisipá den e eliminatorionan di Kopa Karibe 2017 den luna di mart próksimo. Manera kos ta mustra te ku awor aki e selekshon di Kòrsou lo tin por lo ménos tres kara nobo. Direktor tékniko di selekshon, Patrick Kluivert a hasi un invitashon na entre otro Doriano Kortstam, Rangelo Janga i Quentin Jakoba.
Den e promé buèlta di eliminatorio Kòrsou lo ta den Grupo 4 huntu ku Barbados i Repúblika Dominikana. Kòrsou lo enfrentá Barbados dia 22 di mart i Republika Dominikana dia 26 di mart. E dos mihonan di kada grupo ta avansá pa e siguiente buèlta.
Doriano Kortstam
Doriano Kortstam ta un defensa sentral ku ta hungando den e Beloften Eredivisie pa Roda JC U21. Na 2014, Kortstam a gana e Nike Academy Challenge kaminda e hungadó a haña e oportunidat pa skohe un ekipo profeshonal di futbòl pa hunga kune i tambe e ta keda di sponsor pa Nike.
Rangelo Janga
Rangelo Janaka aktualmente ta atakante pa e ekipo di FC Dordrecht den prome divishon na Hulanda. E atakante di 23 aña e temporada aki a hunga den 25 partido i anotá na 15 okashon pa e ekipo di Dordrecht. Janga tin eksperensia den pasado hungando den Eredivisie ku Willem II i SBV Excelsior.
Quentin Jakoba
Quentin Jakoba ta defensa pa e ekipo di Kozakken Boys ku ta den e nivel mas altu di futbol amatùr na Hulanda. Jakoba na diferente okashon a sali hungadó di aña.
Artíkulo skirbi ku kontribushon di Rienngelo Albertus.


c: text/html

text:
Protocol di Deporte
-
Protocol Federacion di Bowling
Federacionnan di bowling, ARBAS ta presenta e protocol specifico pa nan miembronanRead More »
-
Protocol Federacionnan di Aruba Aquatics Federation, Landamento
Federacion di landamento, Aruba Aquatics Federation ta presenta e protocol specifico pa nan miembronanRead More »
-
Protocol Federacionnan di Aruba Aquatics Federation
Federacionnan di landamento, Aruba Aquatics Federation ta presenta e protocol specifico pa nan miembronan Giants Aquatics ArubaRead More »
-
Protocol Federacionnan di Aruba Aquatics Federation
Federacionnan di landamento, Aruba Aquatics Federation ta presenta e protocol specifico pa nan miembronan Stingray Swimming Team, ArubaRead More »
-
Protocol Federacion di Badminton, ARUBA Badminton Bond
Federacionnan di Badminton, ARUBA Badminton Bond ta presenta e protocol specifico pa nan miembronanRead More »
-
Protocol Federacion di Sailing, WRCA
Federacionnan di Sailing, WRCA ta presenta e protocol specifico pa nan miembronanRead More »
-
Protocol Federacion di Sailing, SYWA
Federacionnan di Sailing, SYWA ta presenta e protocol specifico pa nan miembronanRead More »
-
Protocol Federacionnan di Ciclismo
Federacionnan di Ciclismo, Aruba Wieler Bond ta presenta e protocol specifico pa nan miembronanRead More »
-
Protocol Federacion di Pesas
Federacionnan di Pesas, Aruba Weightlifting Association ta presenta e protocol specifico pa nan miembronanRead More »
-
Protocol Federacion di Tennis
Federacionnan di Tennis, Aruba Lawn Tennis Bond ta presenta e protocol specifico pa nan miembronanRead More »

robotstxt: allowed

filter: keep


text:
Oranjestad-Den un combersacion ameno cu dirigente y maestro di algun scol di Enseñansa Special Joselin a tuma su tempo pa scucha di e personanan aki cu tin hopi aña di experiencia den e ramo di Enseñansa Special. Persona cu un amor y pasion enorme pa nan trabou y pa nan muchanan special. E tawata un gusto pa scucha cuanto dedicacion nan tin pa nan trabou y con hopi nan kier yuda e muchanan aki progresa, pero tambe un preocupacion pa scucha cu nan mescos cu otro scolnan tambe ta enfrentando problema.
Tin en total 3 MLK school na Aruba (Moeilijk Lerende Kinderen) Scol Paso Pa Futuro, Caiquetios y Emmaschool. Hunto nan tin un total di mas o menos 400 mucha.
Pa alumno cu ta cay bou di ZMLK tin solamente un scol cu ta Dununman.
Pa e alumnonan cu ta caba MLK tin e posibilidad pa drenta Scol Practico pa Ofishi (SPO) cu ta na Santa Cruz y un na Savaneta. Alumno cu un averahe di 8 pa tur materia por “stroom door” pa EPB sea na e prome trimester of final di e aña escolar.
Problemanan cu Enseñansa Special ta enfrentando actualmente ta:
- E proceso pa logra detecta, test y ubica alumno na un MLK ta mucho largo.
- E caminda pa cana ora cu detecta un trastorno tambe ta mucho largo cu consecuencia cu ta stroba e proceso na scol. Scol mester haya un diagnostico pa traha mas dirihi cu e alumno specifico ey.
- Un scol special mester tin su expertonan den cas. Un di e expertonan ta un logopedista. Mester por promove pa studiante haci e estudio aki y mester por brinda e studiante algun condicion agradabel pa e bin bek y traha den enseñansa
- Un scol special mester di un edificio adecua y adapta na necesidad di alumno. Ta importante pa un alumno mira locual e ta siña ta pesey tur scol mester di tin smartboards
- Un scol special tin como idioma di instruccion Papiamento y no ta conta cu un metodo di LESA special pa scol special.
- Recapacitacion di maestro ta importante pero tambe recapacitacion di asistente den enseñansa ya cu e alumno no ta solamente MLK so pero tin alumno cu tin trastorno tambe den e scol.
- Tin un escases na maestro mas ainda na maestro cu ta desea pa traha den Enseñansa Special. Mester bin cu un plan atractivo pa promove cu e studiante cu ta sali for di IPA ta scoge pa traha den Enseñansa Special.
- Un alumno special no por cu hopi cambio. Mester traha na un cuerpo di “invallers” mara na e scol
- Ta hopi necesario pa e alumnonan special conta cu un “opvang” adapta na nan necesidadnan.
Pesey E Forsa Nobo POR a ancra den su plan di gobernacion pa
Drecha, modernisa y pone airco den tur e scolnan den Enseñansa Special.
Percura pa tur scol tin e materialnan moderno necesario pa nan por duna les y pa nan por keda up to date cu curiculum apropia pa enseñansa special. Percura pa tur scol tin un logopedista “in house” y facilita e proceso pa e hobenan special por haya ayudo medico/specialista unda ta necesario.
Percura pa tin un “opvang” pa e hobennan ora no tin les y of despues di scol unda nan por haya arte, musica y deporte.
Reenforsa e maestronan cu asistentenan (recapacita) pa yuda mas dirihi tanten cu e maestro ta duna les.


text:
Shisha!
Mason , un nòmber ya kaba konosí den e mundu di farandula, awe ta saka su singel mas nobo titulá “Shisha”.Durante su Tour pa Hulanda òktober último Mason tabata bastante aktivo, I esaki ta un dje tracknan ku a nase den studio huntu ku 3 producer di renombre. Esnan responsabel p'é produkshon ta: Gudda Getamilli, Yung Felix I Zurich Music.
Nòmber di e mega anthem aki ta : “Shisha” Un kansion ku tin un "laidback trap beat", ku sin duda lo laga bo kabes keda bòns. Ya por solisitá e vershon akí na bo radio preferí I e videoclip tambe ta visibel riba portal di youtube. E kansion nobo aki ta algu ku abo komo DJ i bon skuchado di muzik sigur no por falta riba bo playlist. Mason un bia mas a sòru pa manda un bòm kaya!!!


text:
Minister di cultura di Francia a keda hospitalisa pa covid-19, e ultimo alto funcionario di bira malo awo cu e nacion ta confronta un di tres ola di infeccion pa coronavirus, impulsa pa un variante contagioso cu a haya prome biaha na Inglatera.
Roselyne Bachelot, di 74 aña di edad a duna positivo na test y su hospitalisacion a keda publico ora cu minister di trabou, Elisabeth Borne, a sali for di hospital. E virus a gana forsa na Francia, cu ICU na e region di Paris, nort y sureste di Francia cu ta bay explota.
President Emmanuel Macron, a anuncia cu Francia lo ahilisa nan campaña di vacunacion, reduciendo e elegibilidad di 75 pa 70 aña di edad. Ta estableciendo vacuna masivo na Francia y algun cu personal di bombero.
“Nos no tin un number halto di ingreso den hospital den 24 ora for di e comienso di e prome ola”, hefe di sistema di hospital publico, Martin Hirsch a bisa.
“Francia a conta mas di 93.000 morto relaciona cu e virus y e region di Paris, e cifra di infeccion pa persona di 20 pa 50 aña ta superior pa 700 pa cada 100.000 habitante y mas halto den e region pober di Seine-Saint-Denis, nort.
Segun hefe di sistema di salud di area di Paris, Aurelien Rousseau, ta bisa cu ta 800 pa 100.000 di caso. Ta raportando un number creciente di caso di hoben sin otro problema di salud cu ta ingresa ICU.
Bachelor, ex minister di salud y habitual di programa di entrevista, e ta considera un di minister mas popular di Francia. E hospitalisacion na un estado ‘estable’ a causa sensacion den e medionan di comunicacion.
E enfoke cauteloso di gobierno frances pa combati e virus y e lanzamiento di e vacuna a genera critica na medida cu ta propaga infeccion. Hopi ta cualifica e medidanan nobo cu a drenta vigor siman pasa.
Nan a prohibi e mayoria di biahe interriogional, cera algun tienda y alenta pa traha na cas. E palabra di prome minister Jean Castex a bisa cu frances a disfruta di e clima primevaral y lo keda pa aire liber.


text:
Kralendijk – For di 17 te ku 20 di yanüari 2022 Tourism Corporation Bonaire (TCB) ta organisá un Kickoff Marketing Week. Ta konsiderá e Kickoff Marketing Week komo un seri di seshon di kontinuashon di nos Kumbre di Turismo ku nos a organisá na final di e di tres kuartal di aña 2021. Meta di TCB ta pa kompartí direkshon i ophetivonan pa e aña akí i risibí ideanan relevante di interesadonan.
TCB a traha riba su plannan i metanan pa 2022 i durante e Marketing Week (Siman di Merkadeo) ta bai presentá esakinan. Di akuerdo ku e reglanan resien di COVID lo organisá e Marketing Week virtualmente.
E Marketing Week ta kuminsá riba djaluna 17 di yanüari ku presentashon di e Plan di Merkadeo Boneiru 2022 (Bonaire Marketing Plan 2022) ku ta na enkargo di direktor di TCB, Miles Mercera, siguí pa direktor di BONHATA, Veroesjka de Windt, ku lo presentá nan akshonnan i prioridatnan pa aña 2022.
Riba djamars 18 di yanüari Dunn & Co, e ofisina kreativo nobo, ta duna un presentashon di introdukshon. Dunn & Co ta e ofisina kreativo nobo ku ta traha huntu ku TCB riba e proyekto nobo di ‘rebranding’ titulá ‘Reposishonamentu di Boneiru’ komo parti di e Plan di Rekuperashon di Turismo.
Riba djárason 19 di yanüari TCB ta presentá resultado di e ‘exit survey’ i ta duna tambe un aktualisashon general di aktividatnan krusero.
Si bo ta interesá pa partisipá na e presentashonnan di e TCB Kickoff Marketing Week, sea asina bon di manda un email na: marketing@tourismbonaire.com


text:
Tag Archives: 5272730
SVb ta introduci Portal AO Online
SVb ta introduci portal AO Online nobo riba 1 december 2020. Riba e portal aki trahado den sector priva por notifica AO Online, y awo tambe por notifica AG y ricibi consulta medico si ta sigui malo riba e di tres dia. Pa usa e sistema nobo prome mester registra un cuenta riba e portal… Mas Informacion
Despues di Notifica AO: Yama 527-2730 Si Ta Sigui Malo
Entrante mañan tin un cambio importante pa e procedura di notifica AO pa sector priva. Na momento cu un trahado notifica AO y ta sigui malo riba e di tres dia, e mester yama Administracion Medico na 527-2730, y no mas na 280-5100. Entrante diabierna 28 augustus 2020 e number 280-5100 no lo wordo usa… Mas Informacion


text:
E kostonan di PPS-e ta basa riba peso, midi, medio di transporte, destinashon i tambe e diferente opshonan ku tin manera buska, entrega i segura pakete.
Preis pa transporte Aereo ta wordu determina dor di volumen esta peso, largura, hanchura i haltura di e merkansia. Preis pa transporte Maritimo ta wordu determina pa kaha of pa meter kubiko.
Preisnan ta ekslui impuesto
Nos departamentu di kliente por yudabu ku kalkulashon di impuesto adelanta si tin un faktura. Naturalmente na final ta douane ta esun ku mester bai di akuerdo ku esaki.
Prices ta inklui of eklsui impuesto riba servisio manera indika;
Na Aruba BBO, Bonaire ABB and in Curaçao OB


text:
Shiribana – Diasabra marduga un habitante atento a bin topa un supuesto ladron ariba su propiedad y mesora a “wante” y a yama polis.
Na e sitio nos a compronde cu e habitante cu ta doño di un apartamento tambe na dicho percela lo tawata huur e persona aki y su pareha e luga.
Pero, debi cu e y su pareha ta hende problematico a dicidi di sacanan afo, esaki a pasa algun tempo atras.
Algun dia atras e haya falta di algun y topando e tipo aki ariba su propiedad ta pone pensa cu e homber aki kizas ta esun cu a horta su cosnan.
E homber haya ariba e tereno ta un conoci di polis y ta multiple biaha cu e ta cay cera.
Segun e habitante puntra cuanto biaha e homber lo a subi e propiedad cu ta poco aleha di caminda sin cu e sa.
Polis a detene e homber aki un biaha mas y den transportwagen di CEA nan a hib’e warda di polis. Kiko lo ta e cargonan contra dje no ta conoci.


text:
Un rapport di Algemene Reken Kamer traha na 2019 ta trece na claridad un cantidad di asunto di overtime. Algemene Rekenkamer a haci un quicksan den KPA y otronan.
E tres departamentonan cu mas ta cobra overtime ta Polis, KIA y CEA.
Den un analisas di dianan di ao, a bin descubri cu esaki ta hopi halto.
Tin un total di casi 600 empleado trahando pa KPA, for di cual tin casi 16.000 dia ao den total pa aña.
Esaki ta yega na un promedio di casi 30 dia ao pa aña pa cada polis.
Esaki no kemen cu tur polis ta bay 30 dia ao, pero ta un pro medio.
Esaki ta e causa principal di gasto di overtime.
Riba e tema aki Maduro di SPA y Solognier no ta bisa nada. Nan mester papia riba dje y mester duna nan contribucion na e debate con pa atende cu e cantidad asina halto di AO den KPA.
Den futuro mester revisa e proceso di AO pa lage ta husto y mester bini tambe cu cierto criteria nobo di esnan cu realmente ta ta tuma hopi dia di AO, pa mira kico ta nan problema, y con por yudanan.
Keda keto, ignora e problema aki, y haci overtime un derecho, no ta e solucion.


text:
Kontrol di tráfiko
KOMUNIKADO DI PRENSA 409/2022
31 ougùstùs 2022
Kontrol di tráfiko
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djárason 31 di ougùstùs 2022 entre 07.00’or i 12.30’or, personal di warda di polis
Montagne a tene kontrol di tráfiko riba Kaya Mikeas, Kaminda Jose C. Antonia i
Caracasbaaiweg.
Durante di e kontrolnan aki polis a parti un total di 33 prosès verbal pa e siguiente
infrakshonnan den tráfiko.
Manehá un vehíkulo sin:
Faha di seguridat bistí;
Reibeweis bálido;
Seguro bálido;
Karchi di kùr bálido i tambe manehá un vehíkulo ku glas skur.
E kontrolnan aki ta kontinuá.


text:
Polis ku wardakosta lo sigui den koperashon pa kontra-aresta entrada di indokumentadonan
KOMUNIKADO DI PRENSA 417 /2022
5 sèptèmber 2022
Polis ku wardakosta lo sigui den koperashon pa kontra-aresta entrada di
indokumentadonan
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Relashoná ku e intersepshon ayera djadumingu 4 di sèptèmber 2022 di e boto riba kua
personal di Wardakosta a bin topa 31 persona indokumentá, personal di Imigrashon di
Kuerpo Polisial Kòrsou a tuma e personanan aki over i kontinuá ku e proseso
korespondiente ku ta apliká den e tipo di kasonan aki.
En bista ku tabatin menor di edat abordo, esakinan a keda alohá den un instituto pa
hóbennan, miéntras ku esnan mayor di edat a keda será pendiente di nan deportashon.
Kuerpo Polisial lo kontinuá den koperashon ku Wardakosta pa asina por sigui detektá e
embarkashonnan aki for di riba laman i asina frustra e posibilidat ku indokumentadonan ta
burla di kontrol na nos frontera.


text:
Sekreto #1 Di E Muher Cu Konfiansa Den Su Mes
Tin muhernan cu konfiansa den nan mes i tin muhernan sin konfiansa den nan mes. I semper tin un motibu pa esaki. Via di e secretonan aki nos ta spera cu bo por ta mas franko i hanja mas konfiansa den bo mes.
Sekreto #1: E muher ku hopi konfiansa den su mes: sa ku e ta stima!
E muher ku konfiansa den su mes no tin miedu ku ningun hende stimele, pasombra e sa ku Dios ta stimele inkondishonalmente.Ta importante ku nos sa ku nos ta wordu stima paso esaki ta soru ku nos ta sinti nos mes kompleto. Lo bo no wordu stima i asepta semper dor di tur hende. Nos ke enkurashabo pa bo dirigi bo mes na e personanan ku si ta stimabo. Nos tin ku dirigi nos mes na Dios i stop di skohe amigunan robes. Puntra Dios ken bo amigunan mester ta. I lagele dirigibo por medio di Spiritu Santu. E lo lagabo sa ku ken bo por sera amistad. Tin muher cu ta pensa asina malu di nan mes, ku nan ta skohe hende hombernan ku ta hasi nan danjo. Inkonsientemente nan ta kere ku nan no merese mihor.
Si bo ke wordu stima, e ora ey bo mester ta serka Dios. E ta e tata ku lo derama amor i bendishon over di su yunan. Si bo tata biologiko nunca a stimabo, e ora ey bo por hanja e amor ku nunka bo a hanja di bo tata biologico, bo por hanjele serca Dios. Nos por stima nos mes solamente si nos sa ku Dios stima nos. I nos no por stima un otro hende si nos no stima nos mes. Sin e fundamento di amor den nos bida , nos lo no por krea amistadnan(relashonan)sano. Tin hopi matrimonio ku ta kibra paso nan no ta stima nan mes. Nan no tin nada di ofrese den e matrimonio. Nan ta trata di hanja algu di e persona lokual ta Dios so por duna esta un sentido di balor propio i un seguridad enorme ku nan ta balioso. Bisa duru: Dios stimami inkondishonalmente i mi ta risibi su amor. Keda bisa bo mes esaki. Dios no ta e uniko ku ta stimabo asina. E lo trese hendenan den bo bida ku tambe ta stimabo. Si nos no laga nos mes wordu goberna dor di angustia o temor, nos lo por ta liber i tin mas konfiansa den nos mes. Dios ta stimabo. Dios ta stimabo. Dios ta stimabo!


text:
E bakteria akí no ta nobo na Boneiru, pero solamente den kasonan raro esaki por kondusí na un infekshon grave. Den e mesun famia tin dos persona mas a keda kontagiá ku un infekshon grave komo konsekuensia. A interná e personanan akí den hòspital.
E strèptokòk grupo A ta un bakteria ku ta haña hopi serka hende sin ku nan tin molèster di dje, pero e por okashoná diferente infekshon tambe. Mayoria di e infekshonnan no ta grave. Kasi tur mucha a yega di haña un infekshon ku strèptokòk grupo A (por ehèmpel impetigo na kara (krentenbaard), inflamashon den garganta òf plèki kòrá. Hopi hende ta haña e bakteria pa un tempu kòrtiku sin ku nan mes ta bira malu. E bakteria ta prinsipalmente den nanishi, den garganta òf riba kueru. Ora ku tosa, nister i papia, drùpelnan chikitu ku e bakteria ta drenta den aire, i asina por plama e bakteria riba hende. Pa medio di laba man hopi biaha ku awa i habon, pero tambe pa medio di tosa i nister den èlebog òf den un lensu di papel i tira esaki afó mesora, por prevení plamamentu di e bakteria akí.
Hendenan ku bira malu di e bakteria, hopi biaha tin keho leve manera doló di garganta, kalafriu, kentura, rebultashon di kueru òf doló di múskulo serka hende adulto, pero serka mucha tin ora ta aparesé plèki riba kueru tambe. Den kasonan raro un hende por haña un infekshon grave komo konsekuensia di e bakteria akí. Esaki ta dependé di e bakteria, pero tambe di salú di e persona ku tin e infekshon. Hende ku tin un resistensia abou, tin mas chèns pa haña un infekshon grave. Un infekshon grave komo konsekuensia di e bakteria akí por ta hopi difísil pa trata. Den kaso ku bo tin keho manera menshoná akí riba, e ora ei bo por tuma kontakto ku bo dòkter di kas.
Den koperashon ku hòspital, departamento di Salubridat Públiko ta investigá ken ta e hendenan ku tabatin kontakto intensivo ku e mucha ku a keda kontagiá i a haña e infekshon grave. Ta tèst e hendenan akí riba e bakteria akí i si ta nesesario ta trata nan tambe segun instrukshonnan ku ta konta pa esaki. Pa esaki departamento di Salubridat Públiko tin konsulta ku RIVM na Hulanda. Departamento di Salubridat Públiko ta den kontakto ku e dòkternan di kas i tambe e skol i akohida pa mucha enbolbí. Pa mas informashon por tira un bista riba e visual den anekso òf bishita https://lci.rivm.nl/faq/groep-streptokokken.


text:
Joselito Dirksz di sindicato di Polis SPA den su conferencia a duna di conoce cu un proces-verbaal of rapport cu sali for di KPA y cu no a sali for di Ministerio Publico y bay na tercera cu ta media ta castigabel. Si bin un investigacion lo aprecia esei pasobra esaki ta totalmente condenabel, e por a pasa awor aki pero mayan por pasa den caso di asesinato cu por daña un investigacion completo. Nos prome paso ta pa bay media y desaproba e actuacion di otro media pasobra nan ta bezig ta mal informa e pueblo contra Polis, ciendo cu Alto Comisario Tjon Kock mes a duna di conoce cu e investigacion ta andando ainda. Tin bolbe ripiti e abogado y e persona tin bay declara algo cu ta na fabor di e cliente nan no ta bay declara contra nan cliente.
No ta prome biaha tipo di cosnan aki ta pasando, pero e integridad di Polis ta hopi importante entre shelo y tera nada ta keda scondi si den un organisacion grandi di 500 polis y bo ta hayabo cu tin colega ta haci e cosnan aki, nan tin bay para pa nan actonan pasobra esaki ta castigabel, asina sr Joselito Dirksz a menciona.


text:
Dialuna atardi a tuma lugar un conferencia di prensa yama pa Instituto Biba Saludabel y Activo (IBiSA) pa participa na comunidad cu e ‘Aruba International Half Marathon 2021’ ta tuma lugar e aña aki den forma virtual.
Sr. Edgar Erasmus, di parti di Management Team di IBiSA a habri conferencia di prensa yamando tur presente bon bini y a splica cu e careda e aña aki no ta manera e añanan anterior pero lo ta virtual.
Despues a pasa palabra pa Sr. Rodymar Geerman kende ta coordinador di e careda y a trece varios punto dilanti cu mester tene cuenta cu nan.
Esnan cu a inscribi aña pasa y a paga so lo por participa na e careda aki ya cu aña pasa e careda aki tabata sold out, pues no por acepta ningun inscripcion mas.
Ta importante pa avisa cu e evento aki ta un evento cu a pospone di 2020 y den cooperacion cu KPA nos por laga e participantenan core den un manera virtual den 2021.
Cada participante lo bay ricibi un mail na unda nan lo por indica e dia, ora y ruta cu nan ta desea di core. E ta first come first serve.
4 fechanan di evento ta 18, 19, 20 y 21 di maart y ta bay tin 3 ruta caminda esnan cu a inscribi por scohe pa core.
18 y 21 di maart ta pa core 21km individual,
19 y 20 di maart ta pa core relay, cual lo ta 5km.
Relay teamnan mester core riba mesun dia y riba e mesun ruta pero no por core riba unh otro orario.
Diabierna 26 di februari e app Sporthive Live lo ta disponibel cu tur informacion y tur e cambionan necesario. E link lo wordo poni riba nos medionan social.
Tene na cuenta cu dianan 1, 2 y 3 di maart ta solamente pa haci cambio.
Splicacion di e cambionan !!
Dianan 10, 11 y 12 di maart por pasa busca e pakete di participacion for di 8or am te 4or pm.
IBiSA lo ta bay ta riba ruta tur e 4 dianan pa controla pa tur coredor mantene nan mes na e reglanan vigente.
Premiacion: categoria top 3 den male y top 3 female
U20, 20-29, 30-34, 35-39, 40-44, 45-49, 50-54, 55-59, 60+
Student relay ta 1-2-3
Open relay ta 1-2-3
Corporate relay ta; male, female, y mix. Esaki ta aplicabel solamente pa esnan cu ta traha den mesun compania.
Overall male 1-2-3
Overall female 1-2-3
Pa mas informacion por mail nos riba Aruba International Half Marathon@gmail.com; aihm.ibisa@gmail.com


text:
Gradicimento y invitacion
Den nomber di nos famia nos ta gradici tur cu di un of otro forma a comparti e momentonan dificil di fayecimento y despedida di nos difunto stima.
Feliciano Timoteo Damian
Un danki ta bai na su huisdokter y Eerste Hulp di H.O.H y na Aurora Funeral Home pa su bon servicio.
Nos ta invita boso pa compaña nos na Santo Sacrificio di misa cual lo tuma lugar na misa Fatima na Dakota.
Diabierna 16 September 2022 pa 7or di anochi
Diadomingo 18 September 2022 pa 6or di anochi
Diamars 20 September 20222 pa 8or di mainta
Boso atencion y presencia durante fayecimento y entiero tabata un sosten y consuelo pa nos pa esaki un danki na boso tur.
Na nomber di su esposa, yuinan, nietanan y bisanieta.


text:
Shuatanari ayera, djarason 24 di aprel 2019, a titulá kampion femenino den divishon A di Federashon Vòlibòl Kòrsou (Fevoko). E tim kòrá patrosiná pa Lab de Med a gana e di dos wega final tambe di Xaverianen.
E enkuentro entre Shuatanari i Xaverianen tabata e úniko den sala Errol Rooi di Sentro Deportivo Kòrsou (SDK). E fanátikonan a presensiá un bon wega entre e dos finalistanan.
Apesar ku e wega final number 2 a transkurí basta pareu, tabata Shuatanari ku kada bes tabatin e mihó wega. E tim di Xaverianen a duna bon bataya, pero tabata falta eksperensia den toke final. Shuatanari a gana ku parsialnan di 25-20, 25-22 i 25-14.
Mesora despues dje enkuentro, tabatin entrega di premio na tantu Shuatanari komo Xaverianen.
E kampionato di Fevoko ta sigui djadumingu awor ku dos wega di semi final den divishon superior. Den kategoria femenino Shuatanari i Hurricane ta hunga nan di dos wega. Shuatanari a gana e promé enkuentro. Den kategoria maskulino Xaverianen i Stakamahakchi tambe ta hunga nan di dos wega ku Stakamahakcha dilanti 1-0 den e seri aki.


text:
SV Estrella vs ASV Riverplate en berdad tabatin un importancia so, esey ta pa Estrella su ranking riba tabla di posicion. E campeon di Copa Betico, a clasifica pa Play-Off caba, pero, lo kier a gana e wega aki paso ainda nan lo tabatin chens di keda na top di tabla di Division Honor si en caso Nacional y Dakota perde nan ultimo wega. Riverplate di Madiki, elimina caba for di contienda pa Play-Off, cu un bastante bon temporada tras di lomba, unda nan a yega cerca di Play-Off, lo kier cuminsa ‘build up’ pa e siguiente campeonato. E wega tabata di comienso caba di banda pa banda ya cu tur dos ekipo ta conoci pa nan ofensiva, River no sa tin bon defensa, esey tabata semper na “achilles heel” e temporada aki. Estrella ta un ekipo bastante completo den tur aspecto di e wega. E wega di banda pa banda no tabata na un velocidad mucho halto, e tabata tambe limpi y sportief. Ta te na minuut 20 e prome gol a cay pa Estrella pa medio di Joel Geerman despues di un bon penetracion y asistencia di Pheadrick Baromeo. Ta Baromeo mes a hasi e wega 2-0 na minuut 27 caba. Estrella awor dominando, River cu yegadanan sporadico pero no skerpi. Na minuut 34 ta Baromeo atrobe a hera score si no tabata pa e palo di gol. E wega mes a mane bira un “one man show” di Baromeo cu na minuut 40 a bolbe anota pa hasi e wega 3-0 pa e “Naranjadan di Santa Cruz”. Net prome cu halftime Hugo Robert a hasi e wega 4-0.
Den e segundo tempo nada no a cambia, Riverplate cu yegadanan toch pero no peligroso, na minuut 48 ta Estrella mes a bolbe anota pa medio di Hugo Robert atrobe pa hasi e wega 5-0 y net dos minuut despues ta Pheadrick Baromeo mes ta hasi e wega 6-0 pa Estrella cu su di tres gol, un ‘hatrick’! Bon mereci pa e incansabel hungado aki, sin duda y unanimamente nos ‘Man Of the Match’ pa e wega aki pa su tres golnan y asistencia y pa su desempenjo energetico riba cancha. Jerwin Giel ta hasi e wega 7-0 pa Estrella na minuut 75, ya Riverplate tabata contando e minuut nan pa e wega caba, pero, prome cu esey nan a bay den busca pa e ‘gol di honor’ toch y asina despedi di e campeonato 2017-2018 cu cabes den halto. E gol al fin a yega na minuut 80 den pia di Shakame Stamper, e hoben cortico den estatura pero cu semper a purba y hunga todo por todo. Asina mes tambe e wega a caba net na ora ya cu no tabatin mester di mas tempo. Resultado final Estrella 7 Riverplate 1. Estrella a keda cu 39 punto den di dos puesto tras di Dakota riba e tabla di posicion, pensando y sonjando cu e Play-Off venidero. Pabien na SV Estrella!


text:
Oranjestad-Den un encuentro cu prensa diaranson mainta Minister di Turisismo, Transporte, Sector Primario y Cultura Otmar Oduber a comparti noticianan hopi alentador pa cu e industria di turismo di Aruba.
Minister Oduber a felicita tur partners den e industria di turismo, den e caso aki Oficina di Turismo (ATA), AAA y AHATA y otronan manera ATSA cu e yegada di e prome vuelo international di Southwest y e aumento di vuelonan di Copa Airlines aki na Aruba.
Minister Oduber a felicita tur partners den e industria di turismo, den e caso aki Oficina di Turismo (ATA), AAA y AHATA y otronan manera ATSA cu e yegada di e prome vuelo international di Southwest y e aumento di vuelonan di Copa Airlines aki na Aruba.
Esaki ta yena e mandatrio cu un orcuyo hopi grandi mirando cu ya desde un aña y mey pasa el a bishita e oficinanan di Southwest y ya caba desde e tempo ey tabata papia di e fusion cu lo bay existi den futuro entre e dos aerolineanan y cu a scohe Aruba como e prome destinacion di Southwest cu naturalmente a acapara aviccion enorme na Merca. E noticia cu Southwest a scohe Aruba como e prome vuelo cu nan ta haci internacional a pega dibiaha na tur netwerk den prensa na mericano.
Minister Oduber ta splica cu e metanan cu Gobierno tin pa cu e adkicion di Southwest na Aruba, cu naturalmente ta habri oportunidadnan di ampliacion den dos gateway cu recien a wordo adkiri. Ta asina interesante pa mira e frequencia di e vuelonan aki aumenta e dianan nos dilanti yegando e temporada di winter.
Un otro bon noticia cu e mandatario a comparti ta e hecho cu Copa Airlines a bolbe aumento nan vuelonan pa Aruba. Na momento Minister di Turismo a asumi su responsabilidad na 2009, Copa tabatin 4 frequencia pa siman na Aruba, awe nos ta conta cu 11 frequencia di Copa. Esaki ta un aumento total di 7 frequencia, caminda 4 dia den siman Aruba ta conta cu dobbel vuelo cu ta habri un oportunidadnan enorma pa asina haya e mercadonan segundario pa bin Aruba atraves di Panama.
Minister Oduber ta hopi contento cu e interes y e confiansa cu tin den e mercado y destinacion cu yama Aruba, unda cu no solamente na Merca pero tambe loke ta trata e hubnan na Centro America tin un stabilisacion y un incremiento basta significativo pa loke ta trata e cantidad di vuelonan.
E mandatario a ricibi ayera e resultadonan positivo di turismo for di ATA pa cu e prome 6 lunanan di e aña. Ta papia di un aumento di 5.3% pa loke ta trata e prome 6 lunanan di e aña aki, logrando e meta riba loke a wordo poni cu ta e 2,5% di crecemento.
Minister Oduber ta indica cu si mira e refleho di e REFPAR, ADR y e crecemento serca e hotelnan, esaki ta sigur un indicacion cu nos ta logrando e meta no solamente casi dobbel di loke a wordo poni den e cantidad di bishitantenan cu lo mester bin nos isla, pero cu e meta pa pone un crecemento di 4% di loke ta trata tur entrada cu e bishitante ta laga atras. E ora ey nos por ta convenci cu na momento Banco Central bay duna relato di esakinan, nos lo mira un tendecia positivo mescos nos a mira aña pasa.
Minister Oduber ta indica cu si mira e refleho di e REFPAR, ADR y e crecemento serca e hotelnan, esaki ta sigur un indicacion cu nos ta logrando e meta no solamente casi dobbel di loke a wordo poni den e cantidad di bishitantenan cu lo mester bin nos isla, pero cu e meta pa pone un crecemento di 4% di loke ta trata tur entrada cu e bishitante ta laga atras. E ora ey nos por ta convenci cu na momento Banco Central bay duna relato di esakinan, nos lo mira un tendecia positivo mescos nos a mira aña pasa.
E mandatario ta splica cu luna di juni manera hopi sa ta un di e lunanan floho di aña, unda cu nos a mira un crecemento di 7.5% pa juni 2013 segun e cifranan cu ATA a difulga ayera. Esaki ta un satisfaccion grandi pa mira cu e mercado Mericano ta reaccionando hopi bon compara cu nos competidornan pa loke ta trata na bishita pa Aruba.
Minister Otmar Oduber ta felicita ATA, tur partner y tur esnan cu ta traha den e industria di turismo pa e resultadonan positivo aki.


text: KRALENDIJK – Djabièrnè anochi algu despues di mitar di 9, notifikashon a drenta na warda di polis ku un aksidente di tráfiko a kaba di tuma lugá riba Kaminda Tra’i Montaña nèt den e bògt promé ku subi blanku riba kaminda di Rincon. Dos Toyota Vitz koriendo ku velosidat basta haltu direkshon Rincon un tras di otro pa motibunan te ainda deskonosí, shofùr di un di e Vitznan a pèrdè kòntròl riba su bolante nèt den e bògt promé ku yega subí blanku. Akonsekuensia e vehíkulo a bòltu pa despues ranka un poste di lus for di den tera, bai haltu i alfinal para bèk riba su 4 tayernan,” testigunan a konta. Na momentu ku e outo a pèrdè kòntròl i spin riba kaminda, e outo patras di dje a dal den dje patras. Ambulans a wòrdu pidí pa atendé ku un di e shofùrnan ku tabata keha di doló na su lomba i a transporté pa hòspital pa tratamentu mèdiko. Daño material tabata bastante. E kaso ta bou di investigashon pa tantu polis di tráfiko i CRS.


text:
WILLEMSTAD — Djasabra awor 25 febrüari Federashon di Ahedres Kòrsou (FEDAKO) ta sigui ku su di dos kampionato di grupo infantil pa loke ta trata 2017.
E djasabra aki ta e muchanan di kategoria U10 ta toka turno pa kompetí na Hotèl Trupial Inn.
Manera ta konosí kaba, e aña aki ta Trupial Inn Hotèl ta patrosinadó i anfitrion pa e kampionatonan Infantil di ahedres.
Durante e evento di e wikènt aki pa grupo U10, por partisipá esnan ku riba e fecha di 1 di yanüari 2017 ta tin 9 aña òf tabata mas hóben di edat.
E evento di djasabra awor lo bira hopi interesante, debí ku den e grupo U10 tin bários bon prospekto ku lo partisipá i e ganadónan di U8 tambe lo tei pa midi nan forsa den e grupo U10. Tempu pa pensa pa gruponan infantil lo ta 30 minüt pa kada mucha durante kada wega i no ta nesesario pa hasi anotashon di wega.
Partisipantenan mester ta presente 09:30 ‘or na Hotèl Trupial Inn pa registra i paga fl. 5,– di inskripshon. Lo tin diferente premio pa
partisipantenan i tambe posibilidat pa klasifiká pa e próksimo kampionato di un grupo di mas edat.
Un invitashon ta bai na un i tur pa pasa mira nos muchanan den akshon. Pa mas informashon por yama 512 0007 of manda un whatsapp.


text:
Dia di Labor
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Dia di Labor (tambe konosí komo Dia di Obrero of Dia (Internashonal) di Trahadó) ta un dia di fiesta ku ta kai anualmente den mayoria di pais riba dia promé di mei. E ta e dia ku ta konmemorá tur baluarte ku a lucha pa mehorá kondishonnan di trabou i duna balor na sindikatonan di tur sektor. For di 1817, e empresario ingles Owens a boga pa un dia di trabou di 8 ora so. Na 1884 e "Federation of Labor", un konfederashon sindikal merikano, ta pasa un resolushon i for di mei 1886 a introdusí e lei ku un dia di trabou ta 8 ora i tabata selebrá dia di obrero. Na Oropa a dura te 1890 pa selebrá Dia di Labor. Kasi tur pais oropeo, ku eksepshon di un par, entre nan Hulanda, ta selebrá e dia festivo akí riba 1 di mei.
Na Aruba, Kòrsou, Boneiru i Sint Maarten, Dia di Labor ta wòrdu selebrá riba dia promé di mei i ta ofisialmente un dia liber.[1] Esei ta enserá ku un trahadó ku traha riba e dia akí tin derecho riba èkstra kompensashon.
Link eksterno[editá | editá fuente]
- * (en) Haymarket and Mayday


text:
AMC Unicon ta caminda bo tin cu yega awe y asina busca e regalo perfecto p’e tatanan. Sin lubida cu bo por gana premio fabuloso pa bo tata. No keda core rond pa loco pa busca regalo pero pasa awe na AMC Unicon y participa den e campaña di Daddy Miami.
Asina mes, cumprando algo di 50 florin of mas, ya bo ta participa pa gana e premio grandi cu ta dos pasashi pa Miami. Pa hacie mas actractivo ainda, bo ta haya bo hotel y zakgeld tambe inclui. Pero esey no ta e unico, cu cada compra bo tin chens di gana diferente otro premio den e campaña pa Dia di Tata.
Asina ta pasa awe mes na un di e tiendanan di AMC Unicon cu ta AMC San Nicolas, AMC Dakota y Eagle MegaStore, cumpra algo na balor di 50 florin of mas y bo ta participa pa un di e premionan pa tata. E orario ta di awe diasabra di 9:00 am pa 6:00 pm.
Esaki ta bo chens di cumpra y gana e reglao perfecto pa bo tata stima.


text:
Yegando final di un otro aña, Camara di Comercio y Industria Aruba (KvK) kier tuma e momento pa refleha y repasa tur e logronan di 2019. E no tabata un aña sin su obstaculonan y esey sigur KvK a sa di confronta. KvK a demostra cu a traha duro y haci pasonan den e bon direccion y hunto cu esaki gana experencianan nobo. E tabata un aña cu comercio di Aruba a wordo confronta cu aspectonan cu ta complica e forma di haci negoshi. Hopi negoshi a habri pero tambe varios
mester a cera nan portanan. Registro di negoshi pa 2019
Pa aña 2019 a registra te cu 27 di december un total di 1259 negoshi y esaki ta mas cu e total te e mes un fecha pa 2018. Negoshinan cu a cera durante 2019 ta rond di 608 y esaki tambe ta mas cu loke a registra na 2018. Di e negoshinan cu a registra durante 2019 por nota cu e sectornan di restaurant, holdings, negoshinan den bienes raises ta e top 3 mas registra. Otronan cu ta resalta ta negoshinan den sector di beyesa (beauty salons), construccion y restaurantnan chikito manera snack trucks. E sectornan caminda por mira cu mas negoshi a cancela nan registro ta negoshinan di instalacion (awa, coriente, etc.), companianan di catering, restaurant y tambe negoshinan di beyesa.
E negoshinan cu a cera a indica cu e motibonan principal pa causa esaki ta cu actividadnan comercial a baha of cu no tin actividad mas, gastonan pa haci negoshi ta halto y problemanan financiero. KvK ta tuma nota di tur e informacion aki y lo uza esaki pa enfoca riba kico ta e problemanan principal y asina yuda na prolonga existencia di negoshinan den mas sector cu ta posibel y mantene un economia diversifica y sano. Logronan di KvK durante 2019 KvK tin tras lomba un aña yena di diferente actividad pa yuda stimula e comercio na Aruba. Esaki a bay man den man cu cambionan interno cu ta na bienestar di e comerciante y clientenan di KvK.
E cambio di mas impactante pa KvK ta e implementacion di e sistema di registro nobo y alabes e website moderno cu ta diseña pa e cliente por regla tur su asuntonan di su negoshi via e portal MyChamber. Hopi cliente ta mira e beneficio di por update e informacion y pidi extracto sin tin mester di bay oficina di KvK. E servicionan ta wordo mehora y a agrega tambe un chattool y di e forma aki diversifica con por comunica cu KvK pa cualkier asunto. Durante 2019 KvK a duna aporte na diferente asunto di importancia tanto pa e comercio como e comunidad di Aruba. KvK den su rol como representante di e comerciante a vocifera su opinion den diferente proposicion di ley y tambe decision cu ta afecta e rumbo economico di nos pais. Di e forma aki tambe KvK a contribui y duna conseho extenso den loke ta e reforma fiscal, e ROP y ROPv, National Risk Assessment y ley di Serlimar pa menciona algun.
KvK a organisa diferente evento durante 2019 pa stimula y sigui contribui na un miho comercio cu ta yuda economia di Aruba. Di e forma aki a organisa Business Plaza – Step Forward! na Januari y Business Plaza – Get Started! na Juni. Tambe e gran evento anual Aruba Chamber Business Event cu un biaha mas tabata un exito rotundo. Otro eventonan cu a resalta durante 2019 ta e Townhall Meeting, diferente presentacion den auditorio di KvK y tambe cursonan manera Empresario Independiente y FAB (financiële administratie voor beginners) cu tin hopi interes di parti personanan cu kier sigui e curso aki y ta mira fruto di esnan cu ta sigui e cursonan. Pa 2020 KvK kier sigui expande su servicionan y cu e introduccion di e chattool por spera un nivel mas rapido di servicio. KvK lo sigui traha riba e productonan digital via MyChamber pa clientenan tin miho control riba e detayes di nan negoshi. E colaboracion cu instancianan tanto den sector priva como sector publico lo haya mas atencion mirando kico tur a logra caba a base di transparencia y
bon comunicacion entre diferente gremionan. Pa e aña cu ta den porta KvK ta yen expectativa positivo pa e desaroyo di e incubador comercial maneha door di ABIA (Aruba Business Incubator Island) cu lo crea mas oportunidad pa e empresario bin cu ideanan innovativo pa Aruba su sector comercial por sigui diversifica. KvK ta contento di ricibi tur e opinionnan di e comerciantenan local y ta aprecia tur critica y conseho
cu ta yuda na sigui drecha e servicio y mantene un sistema di registro moderno cu ta uno unico den nos region. Nos kier recorda tur comerciantenan cu e factura pa e contribucion anual lo wordo manda solamente den version digital via e MyChamber account. Si acaso cu comerciantenan no a traha nan mes un account ainda, KvK ta urgi pa haci esey mas pronto cu ta posibel pa garantisa cu KvK por sigui brinda un servicio optimal. Directiva y staff di KvK kier desea pueblo di Aruba y e comunidad comercial un feliz y prospero aña 2020 y cu tur e bon deseo y metanan bira un realidad.


text:
Pronóstiko di tempu pa Kòrsou i bisindario bálido te djaluna mainta 06:00 o.l., 28 di novèmber 2016.
Pronóstiko
Pronóstiko di tempu pa Kòrsou i bisindario bálido te djaluna mainta 06:00 o.l., 28 di novèmber 2016.
Kompilá: Djadumingu 27 di novèmber 2016, 05:00 o.l. (09:00 UTC)
KÓDIGO ORAÑO: ALERTA PA AWASERU PISA I BOS KU WELEK.
Tempu: Parsialmente nublá, de bes enkuando hopi nublá, ku algun áwaseru lokal i kompañá pa welek ku bos.
Temperatura máksimo lo alkansá 30°C. i temperatura mínimo 25̊C.
Solo ta sali 06:39 i ta baha 18:08 o.l.
Bientu: For di direkshon generalmente ost i suak te moderá, forsa 2 te 4 (7 te 30 km/ora, 4 te 16 nudo). Prinsipalmente den dia òf durante di áwaseru, de bes en kuando basta fuerte den ráfaga; forsa 5 (30 te 39 km/h, 17 te 21 nudo).
Situashon general: Un disturbio riba parti sentral di Área di Karibe den próksimo 24 ora lo sigui okashona bastante nubia riba nos region. For di e nubinan aki lo desaroyá algun áwaseru lokalmente kompaña pa welek ku bos. Algun di e yobidanan aki lo ta fuerte i por kousa molèster na e lugánan di kustumber. Mas aleu, bientu lo supla por lo general ku forsa moderá, pero ta antisipá ku mas lat awe tardi bientu lo bolbe bira mas suak.
Kondishon di laman: Trankil te moderá ku altura di olanan entre di 0.5 i 1.5 meter (2 te 5 pia).
Fenómeno spesial: Ningun.
Perspektiva te djamars mainta: Parsialmente nublá, de bes en kuando hopi nublá ku lokalmente algun áwaseru, kompañá pa welek ku bos. Bientu ta bai bira temporalmente suak i lo supla for di vários direkshon.
Meteorólogo: Thomas.
E próksimo boletin di tempu lo wòrdu publiká djadumingu 11:00 o.l. (15:00 UTC).


text:
Kada aña di nobo, nos ta wòrdu konfrontá ku e fenómeno di santu di Sahara for di kontinente di Afrika. E santu akí ta un faktor importante den ekologia mundial komo ku e ta nutri por ehèmpel Amazona ku fertilisante, pero alabes ta influenshá kalidat di nos airu i por okashoná difikultat respiratorio leve serka sierto hende.
Esaki komo ku huntu ku e santu (stòf) tin otro material orgániko i kímiko ku tambe ta sirkulá den airu. E material akí por hasi e alergia di un persona pió òf kousa síntoma di problema di respirashon. Aki algun prekoushon ku nos por tuma.
Personanan ku tin problema ku respirashon i alergia mester tuma e siguiente prekoushonnan durante e dianan ku tin e santu di Sahara riba Kòrsou:
- Keda mas tantu posibel paden ku bentana será.
- Si ta posibel evitá di usa fèn, pasó esaki ta produsí koriente di airu ku ta plama e partíkulanan rònt.
- Laba filternan di èrko di kas i di outo frekuentemente, si ta posibel, tur dia.
- Limpia muebelnan di kas ku un paña muhá pa kita stòf. Evitá di sakudí e paña p’e no plama stòf.
- Si bo ta sufri di alergia, usa e remedinan anti-alérgiko ku dòkter a preskribí bo.
- Tene bentana di outo será i usa èrko mas tantu posibel.
Pa mas informashon por tuma kontakto ku dòkter di kas.


text:
E problema ta kuminsá ku bo no por lesa e nòmbernan di e tur e ingredientenan, i te na ora ku bo por lesa e nòmbernan, bo NO sa kiko e ke men i ki efekto e ingrediente tin riba e kurpa humano (i animal).
P’esei e kurso ‘Lesa i komprondé etikèt ta hopi importante pa tur hende. NO ta importante bo estudio ku bo a sigui kaba, bo profeshon, edat, sekso, religion òf kultura. Kontal ku bo ke biba un bida mas konsiente i bo ke disfrutá di bo kurpa.
Den e kurso bo ta siña:
- Kiko tin pará riba e etikèt i kiko e ta nifiká?
- Kiko ta nifiká E-number
- Kiko e ingredientenan ta i kiko ta e E-number?
- Kiko ta e efekto riba e kurpa humano (i animal)?
- Kon por remplasá òf evitá e ingrediente?
- Kiko ta nifiká e number riba fruta i berdura?
- Nifikashon di e fecha riba e produkto
- Anunsionan inkorekto i falsu riba etikèt
- Kantidat di vèt, suku, salu, kaloria, proteina, karbohidrato
- Kiko tur e abreviashonnan manera GMO, BPA, HFCS, ADA, i hopi mas
- Kiko ke men ‘allergenen’, gluten, servings, trans fat, i hopi mas
Inskribí aki
7,418 Bia mirá, 2 Bia mirá awe


text:
Tin kos ta sosodé ku buraku riba kaya
KRALENDIJK – “Ami no ta komprondé Boneiru. Ora nada no sosodé pa remediá un situashon, ta kritiká sea gobièrnu òf otro instansia. Pero ora ku tuma akshon, tampoko no ta bon”. Esaki un...
Maneho atministrativo defisiente
KRALENDIJK – “Dies di aprel 2023 Bonaire ta selebrá boda di koper den e matrimonio ku Hulanda. Entre 2011 te ku 2019 Bonaire a...
Shofùr iresponsabel di ZWG
KRALENDIJK – Un shofùr manehando un vehíkulo di Zorg Welzijn Groep ZWG direkshon di Rincon djabièrnè mainta, a komportá su mes sumamente iresponsabel den tráfiko....
Minister Schouten no tin purá pa reakshoná
KRALENDIJK – Minister Carola Schouten di maneho di pobresa no tin planiá pa reakshoná riba e atvertensia di e organisashon di konsumidó boneriano, UnKoBon, dentro di e término...
Kada bes aksidente na rotònde
KRALENDIJK – Ta parse ku sigur un pa dos biá pa siman tin aksidente di tráfiko na e rotòndenan na Boneiru. Afortunadamente no ta trata...
PAPA TA BAI PIDI DISKULPA
KRALENDIJK – Papa Fransisco a yega Canada ayera pa, komo meta prinsipal, pidi diskulpa pa atrosidatnan ku klero katóliko a kometé den siglo 19 i...
239 Natalisio Libertador Simon Bolivar
KRALENDIJK -- Ayera 24 di yüli a konmemorá 239 aña di e natalisio di e gran Libertador di Sur America, Simón José Antonio de la...
Rooi Lamoenchi Kunuku-Park bou di maneho di STINAPA
KRALENDIJK— Djasabra pasá a tuma lugá firmamentu ofisial pa pasa Rooi Lamoenchi Kunuku-Park, pa STINAPA manehá. Pastor Doug Searle, di International Bible Church, a kuminsá e atardi ku...
Djárason 20 yüli 2022
Graduashon Junior Rangers Durante fin di siman a tuma lugá un selebrashon festivo kaminda a hasi entrega di diploma na e junior rangers di STINAPA ku a gradua....
Marivie Anthony awor ku ESO
KRALENDIJK -- Marivie Anthony no ta deskonosí komo kantante. Despues di tabata algun aña na Hulanda, awor bèk na Boneiru, e ta forma parti di agrupashon musikal ESO. Manera ta konosí ESO tabatin...


text:
WILLEMSTAD.- E reunion mensual di Bitcoin Curaçao, un grupo di spesialistanan lokal i internashonal den teknologia finansiero, e luna aki a enfoká riba initial coin offerings, konosí komo ICO’s.
Na e momento aki tin mas di 50 ICO grandi rònt mundu. Na mesun manera ku Initial Public Offerings (IPO’s) pa akshonnan riba un bùrs, tur hende por kumpra i wanta e monedanan digital aki.
Thomas Domhoff a splika ku e spesialistanan dje grupo a drenta den detaye riba e teknologia blockchain ku ta posibilitá emishon di moneda digital. Kiko e aplikashonnan práktiko por ta pa uso di moneda òf ‘token’ digital i kon di warda nan den un e-wallet.
E mundu di moneda digital manera ‘bitcoin, ethereum i ripple’ ta deskonosí pa e mayoria di hende. Esaki tambe ta e kaso ku bankonan sentral nashonal. E teknologia di ‘blockchain’ ta difísil di komprondé pasó e ta difísil di “mishi” òf visualisá mentalmente. E mayoria di paisnan i nan Banko Sentral te hasta falta lei òf regulashon riba tereno di teknologia finansiero e monedanan digital.
Hopi biaha segun Thomas Domhoff ta purba di usa interpretashonnan di lei òf regla bieu, pa purba di regulá e produktonan digital aki. En general sin éksito, pasó e modelo di supervishon no por dil ku e kambionan rápido di ‘fintech’, e supervisornan sa apénas un tiki riba e materia di ‘fintech’.
Algun isla den Karibe a resolbé e reto aki, evitando uso di kompania di konsultorio grandi, pero kriando gruponan di spesialista independiente riba tereno di ‘fintech’, i konektando nan na Ministerio di Finansa òf Ekonomia.
Ku e inovashon aki Singapur, i den nos region Barbados, Bermuda, i Trinidad ta birando lider fuerte riba tereno di ‘crypto currencies, bitcoin exchanges i home-basing’ di ICO’s. Esaki ta eksigí lei i regulashonnan nobo basta spesialisá dje mesun manera ku e Trust business a trese benefisio grandi pa nos region entre añanan 1950-1990. Islanan ku ta logra di partisipá den e oportunidatnan ku ‘fintech’ ta trese, lo mira un kresementu fuerte pa nan sektor finansiero digital.
E desaroyo di fintech’’ hopi biaha ta resaltá e diferensia entre generashonnan grandi i yòn. E generashonnan mas grandi ku aktualmente ta para na e tòp finansiero i polítiko no ta komprondé e movementunan aki i ta sinti nan mes menasá. Pero nan tambe sa ku no tin manera di para teknologia. E generashon mas yòn ta ignorá e modelonan mas tradishonal i ta kria nan mundu kompletamente digitalisá, ku relashonnan digi-social.
Thomas Domhoff a bisa ku tin tiki interes den union i federashonnan klásiko, nan no ta partisipá muchu den e sistema finansiero normal, i nan falta konekshon ku e kosnan diario di polítika.
Bitcoin Curaçao ta nabegá e dos mundunan aki, i ta konsistí tantu di miembronan spesialisá ku ta para mas serka di e generashon grandi i miembronan mas yòn. Tur tin eksperensia komprobá riba tereno di ‘fintech’. Ta purba di establesé un bres pa e aplikashonnan práktiko i táktiko di sierto teknologia. Un ehèmpel spesífiko aki ta e echo ku monedanan digital no ta kai bou di ningun supervishon.
Un pais ku ta emití un moneda nashonal digital, manera Barbados lo hasi den desèmber e aña aki, ta trese vários benefishinan nobo. Entre otro e ta hasi uso di un moneda digital online via kòmpiuter òf telefòn, mas konfiabel i mas komun pa e siudadanonan.
Bron: Extra


text:
Ta keda obligatorio ora di contacto directo cu pashent --- *Orario di bishita ta sigui segun cita
ORANJESTAD (AAN): Na momento cu Gobierno di Aruba a anuncia cambio den medida di Covid, entre otro flexibilisacion di uzo di tapaboca, Hospital a tuma e decision pa sigui monitor e situacion pa algun dia y no stop e uzo obligatorio di tapaboca ni pa trahado y tampoco bishitante.
Uzo di tapaboca
Recientemente Outbreak Management Team di HOH a tuma decision pa flexibilisa uzo di tapaboca na Hospital pero algun caminda e uzo ta sigui ta obligatorio cu e meta principal pa protehe pashent y empleado.
Na momento di tin contacto directo cu pashent uzo di tapaboca ta obligatorio pa bishitante y trahado. Si no tin contacto directo cu pashent pero ta desea di sigui haci uzo di tapaboca pa proteccion semper ta posibel y ta recomendabel.
Orario di bishita:
Por fabor tene cuenta cu lo sigui mantene e regla di haci cita pa bishitante. E orario lo ser comunica directamente cu e pashent of bishitante pa asina por keda garantisa distancia social den cada camber.
Semper por tin excepcion y esaki e famia y pashent por papia cu e manager di e departamento.
Porfabor ban keda mantene un bon higiena di man haciendo uzo di hand sanitizers prome y despues di haci bo bishita na HOH. Y si bo ta sinti un di e sintoma nan yama bo dokter di cas. Ban sigui cuida y keda safe!


text:
Deporte
Awor a yama un reunion pa Instalá nan: Baseball a start sin komishon di kastigu i apelashon…
Direktiva di Febeko mes a tuma e desishon den e protesta di Firebirds kontra di Marchena Braves.
Firebirds a protesta ku e dos hungadónan Polonius a hunga pa Marchena sin ku nan ta inskribí den hubenil di Marchena.
Ta asina ku no a keda muchu elegante paso Sr. Bebe Steward ku ta un dje hòmbernan klave den Febeko ta o tabata Firebirds.
E motibu ku Febeko a tuma e desishon den nan man ta ku segun nan, no por a haña miembronan di e komishon ku ta Lando Chirino, Gerald Mathilda i Ruisandro Cijntje niun kaminda, ni na telefon.
A bin resultá tambe ku ora bo wòrdu eligí pa komishon e durashon ta 1 aña.
Ke men no tin komishon aworakí i lo mester instalá komishon di kastigu i di apelashon.
No ta konosí ku esnan ku tabata aden lo ke keda.
Deporte
Dia 8 di òktober próksimo: Roman Fury, ruman di Tyson lo Debutá…
Tyson Fury tin un ruman hòmber di 25 aña ku ta train huntu kuné, i ta kla pa debutá den bòkseo profeshonal.
Nòmber dje ruman di Tyson Fury ta Roman Fury ku ta bringa den e kategoria krusero.
Roman Fury lo debutá dia 8 di òktober próksimo.
Tyson Fury su ruman ta bisa ku Roman tin bon talento.
Roman mes ta bisa ku ta su deseo di bringa pa titulo.
“Mi ke bringa pa titulo”, asina Roman Fury a deklará.
Deporte
Dolores Aveiro, Mama di Cristiano: “Si Cristiano no bin, Cristianinho lo bin Sporting”…
E Mama di Cristiano Ronaldo su deseo ta pa su yu homber Cristiano regresa Portugal i hunga pa Sporting di Lisboa.
Dolores Veiro, e mama di Cristiano ta bisa ku si Cristiano no bin, Cristianinho ku ta su yu lo bin.
Segun Sra. Dolores su ñetu tambe ta un promesa i ku e lo por ta ku Sporting kualke dia.
Dolores a bisa ku Cristiano lo ke hunga te dia e tin 40 aña, i ku ta su deseo pa Cristiano bin Sporting prome ku e finalisa su karera.
Deporte
Dolores Aveiro, Mama di Cristiano: “Si Cristiano no bin, Cristianinho lo bin Sporting”…
E Mama di Cristiano Ronaldo su deseo ta pa su yu homber Cristiano regresa Portugal i hunga pa Sporting di Lisboa.
Dolores Veiro, e mama di Cristiano ta bisa ku si Cristiano no bin, Cristianinho ku ta su yu lo bin.
Segun Sra. Dolores su ñetu tambe ta un promesa i ku e lo por ta ku Sporting kualke dia.
Dolores a bisa ku Cristiano lo ke hunga te dia e tin 40 aña, i ku ta su deseo pa Cristiano bin Sporting prome ku e finalisa su karera.
Daily Nobo
A SALI NA KLA KU JERSON ROSALINA TA METÍ DEN MUCHU MAS KOS
GENARO THODÉ, MIEMBRO DI E GÈNG DI RUMANNAN YEUNG, KONDENÁ NA 4 AÑA DI KASTIGU DI PRIZON
KOLOMBIANO, ALAIN JOSEPH ORTEGA TINOCO TA BAI SERÁ PA A VIOLÁ MUCHA MUHÉ DI 12 AÑA (MENOR DI EDAT).
Gobiernu no tin fondo pa publiká pèrmit pa konstrukshon den korant
“IPKO Poppetje gezien, kastje dicht”
A SALI NA KLA KU JERSON ROSALINA TA METÍ DEN MUCHU MAS KOS
KOLOMBIANO, ALAIN JOSEPH ORTEGA TINOCO TA BAI SERÁ PA A VIOLÁ MUCHA MUHÉ DI 12 AÑA (MENOR DI EDAT).
GENARO THODÉ, MIEMBRO DI E GÈNG DI RUMANNAN YEUNG, KONDENÁ NA 4 AÑA DI KASTIGU DI PRIZON
Gobiernu no tin fondo pa publiká pèrmit pa konstrukshon den korant
“IPKO Poppetje gezien, kastje dicht”
Trending
-
Lokal6 days ago
A SALI NA KLA KU JERSON ROSALINA TA METÍ DEN MUCHU MAS KOS
-
Lokal6 days ago
KOLOMBIANO, ALAIN JOSEPH ORTEGA TINOCO TA BAI SERÁ PA A VIOLÁ MUCHA MUHÉ DI 12 AÑA (MENOR DI EDAT).
-
Lokal6 days ago
GENARO THODÉ, MIEMBRO DI E GÈNG DI RUMANNAN YEUNG, KONDENÁ NA 4 AÑA DI KASTIGU DI PRIZON
-
Lokal6 days ago
Gobiernu no tin fondo pa publiká pèrmit pa konstrukshon den korant
-
Lokal6 days ago
“IPKO Poppetje gezien, kastje dicht”
-
Lokal7 days ago
BETESDA I PRO BISTA ta bai konsierto “SIGUI PA DILANTI” ku yudansa di Curacao Suits Hotel i El Señorial
-
Lokal7 days ago
Siman di Deaxo Croes, Punta pa Punta (Crossing for Prevention)
-
Sosial7 days ago
ICONS ta lansa studio albùm “Iconicprint”


text:
Pronóstiko di tempu pa Kòrsou i bisindario bálido te djadumingu mainta 6:00 o.l, 20 di òktober 2019.
Pronóstiko
Pronóstiko di tempu pa Kòrsou i bisindario bálido te djadumingu mainta 6:00 o.l, 20 di òktober 2019.
Kompilá: djasabra 19 di òktober 2019, 05:00 o.l. (09:00 UTC).
Tempu: Parsialmente ku nubia ku algun áwaseru lokal. Tambe lokalmente tin chèns ku bos lo zona.
Temperatura máksimo lo alkansá 32 ºC, i temperatura mínimo di 25 ºC.
Solo ta sali 06:26 i ta baha 18:16 o.l.
Bientu: For di direkshon generalmente ost i suak te moderá; forsa 2 pa 4 (7 pa 30 km/ora, 4 pa 16 nudo).
Situashon general: Un disturbio den parti oriental di Laman Karibe lo generá basta nubia durante e fin di siman aki den nos region. Esakinan lo sòru pa awa por kai riba partinan di nos isla. Mas aleu, bientu lo supla suak te moderá.
Kondishon di laman: Por lo general trankil ku altura di ola serka di 1 meter (2 te 4 pia).
Sistemanan signifikante di wer tropikal: Tormenta Tropikal Nèstòr ta riba Golfo di México ta move lihé den direkshon di kostanan sùit di Estádos Unídos. E tormenta aki no ta un menasa pa Kòrsou.
Fenómeno spesial: Ningun.
Perspektiva te djadumingu mainta: Shelu lo bira de bes en kuando parsialmente te hopi i chèns pa áwaseru
Meteorólogo: Figueroa


text:
Resultadonan di Beisbòl Liga Grandi ayera:
- Oakland Athletics a pèrdè di Toronto Blue Jays ku skor di 4-2
- Atlanta Braves a pèrdè di Tampa Bay Rays ku skor di 2-0
Andrelton Simmons a konektá 1 hit den 3 turno na bate. Andrelton tin un promedio di .255
- Boston Red Sox a pèrdè di Miami Marlins ku skor di 5-4 den 10 entrada
Xander Bogaerts a konektá 2 hit den 4 turno na bate ku 1 kareda anotá. Xander tin un promedio di .313
- Colorado Rockies a pèrdè di New York Mets ku skor di 4-0
- New York Yankees a pèrdè di Cleveland Indians ku skor di 5-4 den 16 entrada
Didi Gregorius a konektá 3 hit for di kua 1 doblete den 6 turno na bate ku 1 kareda anotá. Didi tin un promedio di .265
- Milwaukee Brewers a pèrdè di Chicago Cubs ku skor di 6-3
- Detroit Tigers a pèrdè di Kansas City Royals ku skor di 6-1
- Los Angeles Angels a pèrdè di Chicago White Sox ku skor di 3-0
- Texas Rangers a pèrdè di Minnesota Twins ku skor di 3-2
- Pittsburgh Pirates a pèrdè di St. Louis Cardinals ku skor di 4-3
- Philadelphia Phillies a pèrdè di Arizona Diamondbacks ku skor di 13-1
- Baltimore Orioles a pèrdè di Seattle Mariners ku skor di 6-5 den 10 entrada
Jonathan Schoop a konektá 1 hit den 4 turno na bate ku 2 kareda empuha. Jonathan tin un promedio di .302
- Cincinnati Reds a pèrdè di San Diego Padres ku skor di 11-6
- Washington Nationals a pèrdè di Los Angeles Dodgers ku skor di 5-0
Kenley Jansen no a picha den e partido aki
- Houston Astros a pèrdè di San Francisco Giants ku skor di 3-1
Partidónan di Liga Grandi pa awe:
- Baltimore Orioles kontra Seattle Mariners
- Cincinnati Reds kontra San Diego Padres
- Philadelphia Phillies kontra Arizona Diamondbacks
- Houston Astros kontra San Francisco Giants
- Boston Red Sox kontra Miami Marlins
- Oakland Athletics kontra Toronto Blue Jays
- Atlanta Braves kontra Tampa Bay Rays
- Colorado Rockies kontra New York Mets
- New York Yankees kontra Cleveland Indians
- Milwaukee Brewers kontra Chicago Cubs
- Detroit Tigers kontra Kansas City Royals
- Los Angeles Angels kontra Chicago White Sox
- Texas Rangers kontra Minnesota Twins
- Pittsburgh Pirates kontra St. Louis Cardinals
- Washington Nationals kontra Los Angeles Dodgers
Resúmen:
Tripel A
- Roger Bernadina a konektá 2 hit for di kua 1 doblete den 4 turno na bate ku 1 kareda anotá i otro empuha pa Albuquerque Isotopes. Roger tin un promedio di .266
- Juan Carlos Sulbaran a picha 6 entrada sin risibí desishon. Juan Carlos no a permití kareda riba 4 hit i 3 base por bola ku 4 ponche pa Omaha Storm Chasers. Juan Carlos tin un rèkert di 1-0 ku un efektividat di 3.12 den 3 salida
Klase A
- Carlton Daal no a konektá hit den 4 turno na bate pa Daytona Tortugas. Carlton tin un promedio di .259
- Ademar Rifaela a konektá 1 doblete den 5 turno na bate ku 1 kareda empuha pa Delmarva Shorebirds. Ademar tin un promedio di .248
- Sherman Lacrus a konektá 1 hit den 4 turno na bate ku 1 kareda anotá pa Spokane Indians. Sherman tin un promedio di .261
- Juremi Profar no a konektá hit den 3 turno na bate ku 1 base por bola pa Hickory Crawdads. Juremi tin un promedio di .295
- Darren Seferina a konektá 1 hit den 4 turno na bate pa Peoria Chiefs. Darren tin un promedio di .289
Liga di Nobato
- Jonathan Martijn no konektá hit den 1 turno na bate pa Billings Mustangs. Jonathan tin un promedio di .283
- Jacques Sambo a picha 1 tèrsio, permitiendo 2 kareda riba 1 hit i 3 base por bola ku 1 ponche pa DSL Astros. Jacques tin un rèkert di 0-2 ku 2 partido salba i un efektividat di 5.40 den 12 aparishon
- Kevin Josephina a konektá 4 hit for di kua 1 tripel den 5 turno na bate ku 2 kareda anotá pa GCL Braves. Kevin tin un promedio di .333
- Raysheandall Michel a konektá 1 hit den 3 turno na bate ku 1 base por bola, 1 kareda anotá i 2 empuha pa DSL Braves
- Jerson Dometilia no a konektá hit den 2 turno na bate pa DSL Dodgers. Jerson tin un promedio di .211
- Alexander Rodriguez a konektá 1 hit den 4 turno na bate ku 1 kareda empuha pa DSL Rays. Alexander tin un promedio di .304
- Shair Lacrus a picha 2 entrada, permitiendo 4 kareda riba 5 hit i 2 base por bola pa DSL Red Sox. Shair tin un rèkert di 2-2 ku 1 partido salba i un efektividat di 6.94 den 16 aparishon
- Kirvin Moesquit a konektá 2 hit den 5 turno na bate ku 1 kareda anotá pa GCL Orioles. Kirvin tin un promedio di .318
- Urwin Juaquin a konektá 1 doblete den 1 turno na bate ku 1 base por bola pa DSL Reds. Urwin tin un promedio di .237
Liga Independiente
- Curt Smith a konektá 1 hit den 4 turno na bate ku 1 base por bola i 1 kareda anota pa Lincoln Saltdogs. Curt tin un promedio di .310


text:
Dialogo Social
Relaciona cu Dialogo Social, SVb a haci un presentacion riba e financiamento sostenibel di e sistema di AOV. E presentacion ta basa riba resultadonan di proyeccionnan realisa pa aña 2033. A base di e resultadonan, SVb a haci un resumen di e opcionnan pa reforma e sistema pa garantisa su financiamento den futuro.
Akibao por download e presentacion tanto na Papiamento como na Hulandes. Pa cualkier pregunta of pa mas informacion por tuma contacto cu SVb na 527 27 00 of via email: info@svbaruba.org.
Presentacion Dialogo Social Papiamento: download aki (pdf document).
Presentatie Dialogo Social Nederlands: download hier (pdf document).


text:
Detenshon pa ladronisia i posishon di arma
KOMUNIKADO DI PRENSA 349 /2022
13 yüli 2022
Detenshon pa ladronisia i posishon di arma
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djárason 13 di yüli 2022 alrededor di 02.34’or, Sentral di Polis a risibí informashon ku
tabatin tres hòmber kompletamente bistí na pretu tabata kana di un manera sospechoso
den besindario di Roodeweg.
Mesora a dirigí algun unidat na e sitio i despues di un búskeda den santana, a bin topa ku
dos hòmber ku na momentu di a tuma nota di presensia di polis, a trata na kore bai.
Despues di un persekushon kòrtiku, polis a logra detené en hòmbernan sospechoso E.B. di
16 aña i M.M.A. di 17 aña di edat, ámbos nase na Hulanda.
Ámbos tabata den posishon di un arma di kandela ku despues a resultá di ta un arma di
‘airsoft’.
For di investigashon a resultá tambe ku nan lo mester a hòrta un silinder di gas for di un kas
den e area ei.
A presentá e duo dilanti di un fiskal ouksiliar ku a ordená su enkarselamentu pendiente di
mas investigashon.


text:
Den bon cooperacion cu KPA
ORANJESTAD (AAN): Diasabra den oranan di marduga, Wardacosta, den bon cooperacion cu Cuerpo Policial di Aruba (KPA) a intercepta un boto den awanan teritorial di Aruba cu personanan indocumenta abordo, cu a purba di drenta ilegalmente.
Autoridadnan a encontra un total di 22 persona riba e boto di cual, 2 hende muher y 20 hende homber. Ningun persona abordo tabatin permiso pa estadia legal na Aruba. Abordo a encontra tambe un cantidad di animal exotico, entre otro 2 macaco y 26 pahra (prikichi).
Tur e personanan a wordo traspasa pa Guarda nos Costa y e animalnan a wordo entrega na Veterinaire Dienst. E caso ta sigui bou di investigacion.
Wardacosta lo keda monitor cu su sistemanan y partnernan riba lama pa por intercepta botonan cu kier yega tera na un forma ilegal. Wardacosta ta pidi habitantenan pa na momento cu mira algo sospechoso of peligroso riba lama of na costa, pa yama Wardacosta riba e number 913 gratis of WhatsApp riba 005999 - 5100913.
E number aki ta alcansabel di dia y anochi. Cu cooperacion di habitantenan alerto nan por mantene e fronteranan y lama safe.
https://diario.aw/categories/noticia/policial/wardacosta-a-intercepta-boto-cu-22-persona-indocumenta-y-tambe-algun-animal-exotico-abordo#sigProIdbc505428f9


text: Diasabra madruga a drenta informe cu tin un homber den auto coriendo tras di un dama den un otro auto y tabata siguiendo na altura di Meiveld, mesora a dirigi patruya na e sitio. Na caminda pa e sitio a drenta un otro informe cu di cu e homber ta sigui su tras pariba di retonde Tarabana direccion pariba y a dal su auto tambe. E ora a dirigi mas patruya cu mas urgencia. Na altura di Morgenster polisnan a logra para e homber y a detene. E homber a cuminsa hasi hopi fastioso y polis a pidi pa e vehiculo di transporte bini mas rapido cu ta posibel. Na yegada di e vehiculo di transporte a pone sospechoso den esaki y a bay warda di polis. E dama a ser conseha cu si e kier e por bay pasa entrega keho na recherche.


text: E siman aki servisio di Imigrashon i Naturalisashon Hulanda Karibense (IND CN) ta brinda treinen di kontrolá dokumento (Documenten Controle 1, DOC1) na propio empleado i partner den e kadena di imigrashon. Den e treinen básiko aki e partisipante ta siña kon e por kontrolá dokumento (balioso) riba outentisidat. Lo trata entre otro vários téknika di imprenta, proseso di fabrikashon i aspekto legal. Ta pone atenshon riba vários tipo di dokumento manera pasport, prueba di nasementu i matrimonio i visa, unda e enfoke lo ta spesialmente riba dokumento for di den region. Ta duna e treinen den dos klùster na un kantidat di 18 empleado di IND, SZW, Entidat Públiko i KPCN, tantu na Boneiru komo na Saba i Sint Eustatius. Roosmarijn Sluiseman, liason ofisial di imigrashon di IND ku ta traha na Panama, a duna e treinen. Riba e potrèt por mira e 11 partisipantenan di e promé klùster, ku a finalisá e treinen ku éksito. E resto di 9 partisipante lo terminá e treinen fin di siman aki.


text:
Anuesca Baly, directora di SKOA, a duna un conferencia di prensa dialuna mainta pa papia riba specificamente kico e situacion di trahadornan cu ta brinda limpiesa na scolnan ta encera por medio di un presentacion. SKOA ta bisa cu e problema aki ta uno cu a inicia desde 1997 caminda cu semper e trahadornan di limpiesa cu ta tene scolnan limpi tabata tin un salario cu no tabata ‘cos di gaba’ segun Baly.
Na 1997, SKOA a ricibi un carta caminda ta pone bon cla di Directie Onderwijs cu salario di esnan cu ta encarga cu limpiesa na scolnan lo mester wordo subsidia. SKOA ta un institucion cu ta duna enseñansa Katolico y ta un fundacion, y tur fundacion sea ta duna enseñansa Katolico of Protestant of cualkier otro, ta wordo subsidia door di pais Aruba. Den ley ta poni tambe cu nan ta wordo subsidia como ‘gelijkgestelden’ esey kiermen cu e mesun subsidio cu un scol di gobierno mester haya, un scol cu ta subsidia mester haya igual. Esaki no ta e caso pa hopi diferente puntonan.
‘SKOA no ta genera placa’
Despues cu e debate akinan unda cu SEPPA y otro sindicatonan a trata di resolve e situacion di trahadonan di limpiesa no solamente pa SKOA pero den general pa nan por ricibi un salario pa e trabao cu nan ta haci cu ta hopi esencial pa cada un. Cada un tin nan tarea sea ta na scol of oficina y den e caso aki e trahado di limpiesa tambe tin tarea cu mester wordo paga pa e trabao cu nan ta haci.
Na 2015 a bini cu e MB bao minister di enseñansa anterior, pasobra na cierto momento SKOA tabata tin problema financiero. “Pasobra nos ta wordo subsidia, bo ta haya un cantidad di placa pa bo maneha bo scol, e cabesantenan ta haya un presupuesto di cual tur gasto ta wordo kita sea ta buki, materialnan , awa of coriente, etc. Cu for di 2010 esaki no a bin un cambio den dje, tur cos a bira mas caro na pais Aruba pero esaki a keda mescos.”
Minister di enseñansa actual a bini cu un MB nobo pa 2021 y akinan ta describi cu SKOA lo ricibi pa trahadonan di limpiesa [90 nan ta] – y acumulacion di 1 aña pa paga tur esakinan ta casi 3 miyon florin – y awor lo ricibi 1 miyon florin pa paga nan, ora haya esey kiermen cu pa aña su salario lo ta 11,111 pa uno – y pa luna lo cobra pa mitar dia di trabao, 926 florin. No ta pa nada segun sra. Baly cu na 2015 a cambia cantidad di ora di werksters pasobra ta tuma mas cu 4 ora pa haci un scol limpi debidamente.
E pago aki por wordo saca den dos manera pa SKOA: sea ta wordo subsidia completo of mester bay sac’e for di e mayor – y pa por yena e tekort esaki lo por haci cu schoolgeld lo mester bira mas o menos 555 florin. SKOA ta cobra 175/150 florin y esaki mes ta dificil tin biaha pa mayornan cumpli cu ne. Banda di esey bo tin DRH tin un indicacion di 1993 cu ta mustra cuanto vierkante meter mester pa un solo werkster – cual ta 700 vierkante meter. Despues di haci un calculacion pa mira cuanto mester pa cubri tur scol esaki ta yega na 200, cual tin derecho di tin, pero actualmente nos ta papiando di 90 so pa tur scolnan.
‘Ta lamenta falta di inversion den enseñansa’
Ta para den ley caminda ta stipula cu nos scolnan mester wordo manteni den ‘groot onderhoud’, y “esey no ta pasa,” segun Baly. “Nos tur ta wak nos scolnan, nan ta hopi deplorabel pasobra pa añas largo nan no ta wordo manteni debidamente.” Esakinan ta cosnan cu mester wordo haci door di pais Aruba, y SKOA a duna como fundacion katolico a duna 50 aña y tin diferente scolnan cu ta mas bieu. Y ta haya lamentabel cu un fundacion cu a brinda pais Aruba pa asina hopi aña anto no ta inverti bek den enseñansa of scolnan. Den siguiente publicacionnan lo sigui comparti mas informacion cu a wordo presenta pa SKOA.
“Mi ta kere ta responsabilidad di pais Aruba pa enseñansa wordo brinda riba tur nivel cu calidad.”


text:
lumbago (sustantivo)
-
buki di oro
-
standarisá
-
tipo di palabra: sustantivo
-
kontabel
-
mirá: 343 bia
- deskripshon: Hopi keho di lomba ta resultado di tenshon muchu pisá riba múskulonan di bo vértebra lumbar ku ta keda mas abou den bo lomba. E tenshon haltu por paresé ora bo kontraé bo múskulonan di repente pa hasi un moveshon rápido i fuera de lo komun. Esaki nos ta yama lumbago òf spet. E ta okashoná limitashon den moveshon di bo heup i di e vértebranan mas abou den bo lomba.
- spet
- hulandes: spit
- E palabra aki ta parti di e siguiente glosarionan:
Glosario di Palabra di e Trayekto Asistente di Kuido Nivel 1
Glosbe
-
Glosbe ta un dikshonario internashonal, klek riba e siguiente konekshon:
lumbago
Dutch Caribbean Platform (DCDP)
-
Pa mira e palabra aki usá den konteksto den e biblioteka digital (por ehèmpel den buki i artíkulo), klek riba e siguiente konekshon:
lumbago
anterior i siguiente
-
anterior: luluis
-
siguiente: lumbra
buska
palabra mas resien
palabra mas mirá


text:
For di chikito e tabatin un talento pa pone su sentimentonan den palabra. Su crecemento personal y su preguntanan riba locual e no por a compronde a bira e base riba cual e por a inspira y yuda otronan. Apesar di tin logronan grandi caba
na un edad hoben e ta keda un persona facil pa aserca. E ta un persona
humilde y transparente. Su buskeda pa mehora su mes y pa sigui acumula
conocemento y compronde bida mas mihor ta contagioso y den e sentido ey e por fungi como ehempel y inspiracion pa hopi den nos comunidad. E ta inevitabel pa sinti e energia positivo y paz interno cu e ta transmiti.
E ta agradecido na su mayornan Betty y Eric kendenan semper a sostene y gui’e pero tambe a dun’e conseho y ofrece e espacio y libertad pa cana su propio caminda. Na e momentonan aki e ta tumando su tempo pa conoce su mes y
identifica kico lo por ta su siguiente paso, pero e no kier pone un plan definitivo pa locual e lo kier logra. “Mi a stop di stipula locual mi kier logra den futuro na momento cu mi a experencia e resultado di concientemente duna destino control di bo bida”.
Destino su plan semper tabata hopi mas great cu esun di dje, pues e no por duna contesta di kico mas e lo kier logra aparte di: laga los y disftuta di destino su vision. E ta kere firme cu bo mester explora y descubri e practica cu lo funciona pa bo cu ta permiti bo alcansa bo paz interno. “Pa mi e ta meditacion, pa bo e por ta algo otro”. Tuma tempo den bo dia pa dedica bo mes na e practica aki. “Den esaki bo no por tuma short cuts y bo mester pone bo mes na prome lugar, pasobra solamente si abo ta ok bo por sirbi otro”.


text:
Prome Minister Evelyn Wever-Croes: UITVOERINGS AGENDA DI LANDSPAKKET PA E DI TRES KWARTAAL DI 2022
Prome Minister Evelyn Wever-Croes:
UITVOERINGS AGENDA DI LANDSPAKKET PA E DI TRES KWARTAAL DI 2022
Diahuebs 16 di juni, Gobierno di Aruba a firma e Uitvoerings agenda pa loke ta trata e Landspakketnan pa e di tres kwartaal di 2022. Landspakket ta e palabracion cu Gobierno di Aruba a yega na dje cu Hulanda na November 2020 riba algun area kico ta e trabounan cu Gobierno lo haci pa trece reforma, cambionan cu tin mester na Aruba pa asina nos por tin un economia hopi mas fuerte y resiliente.
Prome Minister Evelyn Wever-Croes a indica cu ta palabracionnan cu Gobierno di Aruba a haci riba 8 diferente area:
- Finansa publico,
- Gastonan di personal y otro gastonan,
- Impuesto,
- Sector financiero,
- Reformanan economico,
- Cuido,
- Enseñansa,
- Husticia,
E sistema di e Landspakket aki ta cu cada kwartaal ta yega na palabracionnan con pa yega na e meta final cu ta un meta hopi ambicioso cu no ta den 1,2,3 lo keda cla cu ne. Y den cada kwartaal, ta palabra exactamente kico ta e pasonan cu lo tuma. Prome Minister a duna di conoce cu pa e kwartaal aki, juli, augusus y september, a yega na palabracion di un total di 48 diferente tarea cu lo bay tuma luga.
Riba e area di maneho financiero, pa e kwartaal aki lo bay traha riba modelonan fiho di presupuesto y cuenta anual. Tambe tin diferente otro tema den e columna di finansas di cuminsamento di aña te cu fin di aña. E maneho di subsidio tambe ta wordo menciona den e columna aki. Na Aruba tin hopi instancia cu ta depende di subsidio. Ta di lamenta si, Prome Minister a expresa, cu e mesun area aki ta reparti den varios fundacion cu ta haya tiki subsidio y Gobierno mester fiha unda mester inverti mas den duna subsidio na instancianan.
Pa loke ta trata e gastonan di personal, Prome Minister a duna di conoce cu ta trahando riba un ‘roadmap’ cu ta hopi extenso cu tin tur aspecto di personal entre otro con ta evalua un persona cu ta traha na un departamento di Gobierno, con e ta haya su compensacion y promocionnan. Den e kwartaal aki tambe, lo tuma luga e consultacion cu stakeholders pa loke ta trata e roadmap aki.
Tambe lo mehora maneho den caso di kiebro di integridad. Pa Gabinete Weve-Croes, Integridad ta hopi importante. Tur siman den tur Conseho di Minister, tin casonan disciplinario riba agenda cu ta algo cu ta duna preocupacion.
E di tres area, e area di Impuesto, ta trahando riba e reforma fiscal y den e kwartaal aki mester tuma e decision den ki direccion kier bay cu e sistema di impuesto.
Pa loke ta trata sector financiero, ta trahando riba e aspecto di habrimento di cuenta di banco cu actualmente ta hopi complica na Aruba. Mester hacie mas facil y mas lihe
Riba Reformanan economico, ta trahando riba e cantidad di persmiso cu un comerciante mester tin prome cu habri su negoshi. Actualmente, e mester regla su permisionan na diferente departamento. Gobierno kier centralise na un caminda na unda e comerciante ta pidi su permiso y tras di cortina cada departamente por haci nan trabou. Lo pone mas atencion riba e mercado laboral y riba e sistema social cu tin. E sistema di bijstand no ta yuda mucho pasobra no ta mucho placa. Sinembargo nos tin cu alinea e mercado laboral y bijstand mas pa asina duna mas proteccion na nos trahadonan.
Pa loke ta e tema di cuido, lo traha riba traha mas hunto y busca mas remedi y ekipo hunto pa baha gasto.
Riba e tema di enseñansa, ta bay haya e raport final pa loke ta trata e doorlichtingen cu a wordo haci den e ultimo lunanan y a base di e raport final tuma accionnan.
Pa loke ta trata e refuerso di nos estado di derecho, riba e parti huridico, lo traha riba con pa traha hunto cu e diferente paisnan. Y lo pone mas atencion tambe riba e ‘gaming board’ (kansspellen autoriteit) pa asina tin un miho bista y control riba tur loke ta gaming aki na Aruba.


text:
Roland Maduro Vice Presidente di SPA
ORANJESTAD (AAN): Durante un conferencia di prensa, Roland Maduro, vice presidente di SPA, a puntra Gobierno con Cuerpo Policial por sigui garantiza e seguridad di ciudadanonan den su totalidad bao di e condicionnan actual, na unda el a indica cu no tin suficiente Polis pa por garatisa e seguridad di pueblo y turismo.
"Con nos por garantiza e seguridad di ciudadanonan den su totalidad bao di e condicionnan aki, Pais Aruba su fuente di entrada ta turismo," segun Maduro, "turista no ta bin Aruba pa su beachnan, otro parti di mundo tambe tin beachnan blanco. Turista ta bin Aruba pa sinti nan mes safe, pasobra tin visibilidad di polis tur caminda. Riba beach, nightlife, centro comercial, pa motibo cu no tin suficiente polis pa draai di e forma cu mester ta, ta bay over na overtime. Nan mester sacrifica nan famia, pa traha overtime" Maduro a enfatiza.
E vice presidente di SPA a adverti cu si no tin overtime, turismo lo collapse y cay den otro. Y e ta spera cu Gobierno por carga cu e consecuencianan aki. Proyectonan manera veiligheidsfouilleren, control di trafico, control di frontera, control extra riba criminalnan den mundo di droga, ta wordo limita na esaki.
Maduro a finaliza pidiendo Gobierno pa rectifica, pensa bon y nan ta habri pa sinta na mesa un biaha mas.


text:
Den e era digital, celular ta birando e aparato number un pa tur cos, di chat cu amigonan pa wak television te pa hasi pago. E bentaha ta cu tin tur cos den un solo lugar. Den e-commerce y m-commerce na Aruba e posibilidadnan pa hasi pago digital na florin ta limita, pero awor esaki ta bai bira hopi mas fasil.
Rond mundo tin diferente metodonan di pago digital via bo celular uzando e-wallets. SETAR y Aruba Bank como support partner y companianan innovativo kier a contribui y yuda trece un sistema di pago digital via celular.
Pay.aw ta un plataforma all-inclusive caminda e usuario por medio di e aplicacion por hasi pago via un wallet digital, tur esaki den “real-time”. Ademas, Pay.aw tin un aplicacion special pa e vendor caminda ta brinda negoshinan un instrumento pa mehora nan servicio pa nan clientela y e oportunidad pa haya mas cliente nobo como tambe hasi nan operacionnan mas eficiente.
Meta di Pay.aw ta pa brinda e comunidad di Aruba un manera mas fasil pa hasi pago instantaneo, compra y benta di producto sin nodo di tin placa cash y cu e facilidad pa scohe entre pick-up of delivery te na porta di bo cas. Den e mundo aki, “convenience is King”!
Manera menciona anteriormente, Aruba Bank ta e support partner pa e lansamento di e aplicacion di Pay.aw. Clientenan di SETAR cu tin un cuenta di banco na Aruba Bank por link esaki na e aplicacion y pasa placa di nan cuenta di banco pa nan wallet digital y di eynan haci uzo di e servicio.
Pa mas informacion di Pay.aw bishita e website www.pay.aw of e pagina di Facebook di Pay.aw.


text:
Nos a drenta aña electoral 2017 y ya caba por mira algun partido preparando pa subi caya y campaña. Varios partido ta cla y a cuminsa caba mientras cu otronan ta den nan ultimo fase di preparacion. Nos a acerca e diferente partidonan cu ta bayendo eleccion y lo ta siguiendo nan pasonan durante e proceso electoral compartiendo cada desaroyo cu presenta. Nos lo bini cu entrevistanan bayendo mas profundo den e vision di cada partido. Den e manera aki abo como votador por keda informa y tin un bista mas amplio pa yuda bo cu bo decision di voto. Awe nos ta continua cu e partido Movimiento Electoral di Pueblo (MEP).
MEP – A cuminsa campaña masalmente caba
Lider di fraccion MEP, sra. Evelyn Wever-Croes: “Nos ta preparando hopi intensivo. Ya desde aña pasa nos a prepara nos plan di campaña y nos a cuminsa traha riba candidatonan nobo. Nos programa di campaña, e solucionnan cu nos ta brinda pa Aruba tambe ta kedando cla y ta falta ultimo detayes.” Nan ta subiendo caya caba y puntrando pueblo kico pueblo mes kier mira como solucion. Materialnan tambe a cuminsa yega y e materialnan mas grandi ta na caminda segun sra. Evelyn. “Ya caba den luna di maart nos a cuminsa masalmente. Esey kiermen tur candidato hunto cu tur e campañadornan cu un grupo di mas cu cien hende. Nos a cubri un parti grandi den Savaneta. E luna aki Noord ta riba e lista, St. Cruz tambe y otro luna nos ta sigui cu San Nicolas, Playa, Paradera y mas. ” Fuera di e entradanan masal manera cu nan ta yam’e, cada candidato tin rutanan cu ta asigna na dje.
Hende mes ta acudi
Sra. Evelyn ta subraya cu seguramente e parti di seguridad durante campaña ta algo pa tene cuenta cune. Evelyn: “E cambio mas grandi den e campaña aki no ta tanto nos, sino con e pueblo ta responde na nos. Y esey tambe ta influencia nos strategia. ” E ta sigui bisa cu: “Pa nos ta hopi sincero, cuater aña pasa e hendenan tabata hopi mas inclina den direccion di e gobierno aki. Aworakinan unda cu nos bay hende ta pidi nos cambio, sea grandi of chikito.” Pues e ta bisa cu aworaki hende mes ta acudi cerca nan caminda cu awo ta haci cu nan no mester uza e mesun strategia di ultimo eleccion “Hopi hende mes kier trece nan puntonan pa dilanti, nan tin pregunta y sa kico a bay malo pero nan kier tende solucion.”
Criminalidad por ehempel sra. Evelyn ta bisa cu ta un tema hopi preocupante cerca mayoria di hende. “Sinceramente, for di tempo di nos tempo cu nos ta mucha tin criminalidad na Aruba. Ta e inseguridad cu hendenan ta sinti na Aruba aworaki tin hende preocupa. Bo no ta sigur na bo cas y te hasta trabao pasobra awo hasta hulpbestuurskantoor ta wordo atraca.”
Prioridad ta siguridad
Sra. Evelyn a comparti un poco cu nos un parti di nan plan concreto pa por ehempel combati criminalidad riba nos isla. “E prome cos cu nos ta haci ta segura nos costanan. Unabes cu nos costanan ta segura nos ta pone ordo paden di cas. Si bo no pone control na bo costanan, ta awa bo ta hiba lama. Si no tin control ken ta drenta y cu kico ta drenta, bo no lo por pone ordo paden nunca. ” E ta bisa cu nan lo bin bek cu e radar y helicopter cual el a subraya cu: “eseynan ta bin lihe bek. Nos ta duna guarda nos costa poder y autoridad, y duna nan material pasobra e pobernan ni uniform nan tin, nan no tin arma, nan no por traha.” Institutonan y instancianan cu ta trata cu criminalidad manera KIA, Cuerpo Policial , C.E.A. mester semper tin suficiente hende y material pa nan por haci nan trabao segun sra. Evelyn. “Nos ta bay percura pa e sensacion di seguridad drenta Aruba bek inmediatamente cu nos drenta den gobierno. Esey ta nos top prioridad como despues naturalmente tin e tema di costo di bida, control di e prijsnan como tambe pensa den un cooperativa pa trece fruta y berdura mas barata na Aruba.
Video di entrevista cu sra. Evelyn Wever-Croes
MEP – A cuminsa campaña masalmente caba
#ELECCION2017 Lo bini cu entrevistanan bayendo poco mas profundo den e vision di cada partido. Den e manera aki abo como votador por keda informa y tin un bista mas amplio pa yuda bo cu bo decision di voto.
Posted by Bon Dia Aruba on Wednesday, April 12, 2017


text:
Kralendijk – A yega asina leu. Boneiru ta haña su propio legislashon ku un prohibishon di plèstik desechabel. A traha e plan i awor ta poniendo toke final na e diseño di ordenansa. E tres añanan binidero lo ta dediká na redukshon di plèstik desechabel na nos isla. E promé aña nos lo kuminsá ku un prohibishon di dunamentu di pipa pa bebe kuné (straw), kos pa drai kuné (stirrer), kuchú, kuchara, fòrki, saku i empake di kuminda di plèstik desechabel.
Gezaghèber Edison Rijna tambe ta un defensor di prohibishon di plèstik desechabel. “Naturalesa riba nos isla ta nos rekurso mas importante. Nos por ta orguyoso di esei. P’esei no ta sorprendé mi ku Konseho Insular ya for di 2018 a presentá un moshon pa prohibí sierto tipo di plèstik desechabel. Ora mi ta kana riba nos isla, semper mi ta keda asombrá di loke hende ta laga atras na shushi – hóbennan, hende grandi, habitante i turistanan ta hasi esaki. Pipa pa bebe kuné, kos pa drai kuné, kuchú, kuchara, fòrki, kùp i botter di plestik…, tur kos ku bo por imaginá bo mes. Tambe nan ta usa nos playanan komo asbak. Investigashon lokal ta mustra ku den e último dos aña nan a haña kasi 10.000 felter di sigaria riba e playa di Te Amo. Bo tabata sa ku felter di sigaria ta konsistí di plèstik i p’esei nan no ta kaba na nada?” Polushon riba nos isla no ta e úniko motibu pa redusí uso di plèstik. Nos lèntfel na Lagun ta kasi yen. P’esei un redukshon di e kantidat di shushi di plèstik ku nan ta dùmp ta deseabel.
Kiko prohibishon di plèstik desechabel ta nifiká pa bo?
Esei ta simpel! Den e proposishon ta prohibí bendementu òf dunamentu di kuchú, kuchara, fòrki, saku, pipa pa bebe kuné, kos pa drai kuné i baki di kuminda ku bo ta usa un biaha so. Pues esei ta konta tambe pa produktonan trahá di bioplèstik! Despues di 6 luna ku anunsi’é e ordenansa ta drenta na vigor.
Dikon ta prohibí bioplèstik tambe?
Den e último añanan a surgi un mal komprendementu tokante plèstik nòrmal i plèstik ku ta konsistí parsialmente di material natural i p’esei supuestamente lo ta mas mihó pa medio ambiente. Bo por pensa e ora ei riba produkto trahá di maizena òf kaña, e asina yamá bioplèstik. E tipo di plèstik aki tin e mesun karakterístikanan ku plèstik nòrmal. Nan no ta kaba na nada den naturalesa i nan ta kontribuí pues na polushon. Pa e motibu aki bioplèstik tambe lo kai bou di e prohibishon di plèstik.
Empake di ‘kuminda pa bai kuné’ tampoko no por ta trahá di bioplèstik mas?
Esaki ta e úniko eksepshon riba e regla. Boneiru tin un kultura di kumpra kuminda pa bai kuné i entre tantu tin hopi variante den rèki komo remplasante pa plèstik normal òf stirofom. Por ehèmpel bo ta mira kùp di sòpi trahá di karton ku un kapa fini di bioplèstik parti paden òf baki di bioplèstik di kua e base ta kaña. Pa laga tur hende kustumbrá ku e reglanan nobo i engrandesé konsientisashon tokante bioplèstik promé, ta laga e prohibishon pa e baki di kuminda pa bai kuné konta solamente pa produkto di stirofom. Despues por wak si e prohibishon por konta pa baki di kuminda di tur tipo di plèstik.
Shushi òf Dushi?
Den e lunanan binidero diferente aktividat lo tuma lugá pa konta tokante e legislashon ku ta na kaminda, e konsekuensianan negativo di plèstik i produktonan remplasante. E promé evento ku Fondo Mundial di Naturalesa ta organisá a kuminsá kaba: e desafio Shushi òf Dushi kaminda ta hasi un yamada na tur hende pa dediká 10 minüt na pikimentu di shushi tirá riba kaya i den mondi. Gezaghèber Rijna: “ Direktorado di Planifikashon i Desaroyo a partisipá na esaki kaba i mi ta spera ku hopi otro lo sigui.”
BONAIRE KRIJGT HAAR EIGEN WETGEVING VOOR EEN VERBOD OP WEGWERPPLASTIC
Kralendijk – Het is zover. Bonaire krijgt haar eigen wetgeving voor een verbod op wegwerpplastic. Het plan is gesmeed en de laatste hand wordt gelegd aan de ontwerpverordening. De komende drie jaar zullen in het teken staan van de reductie van wegwerpplastic op het eiland. In het eerste jaar zullen we starten met een verbod op het verstrekken van plastic wegwerp -rietjes, -roerstaafjes, -bestek, -draagtasjes, en -maaltijdverpakkingen.
Ook gezaghebber Edison Rijna is een voorstander van het verbod op wegwerpplastic. “ De natuur op ons eiland is ons grootste goed. We mogen er trots op zijn. Al in 2018 is bij de Eilandsraad een motie ingediend om bepaalde soorten wegwerpplastic te verbieden. Als ik over het eiland loop verbaas ik mij altijd over wat er aan afval achtergelaten wordt – door jong en oud en door inwoners en toeristen. Plastic rietjes, roerstaafjes, bestek, drinkbekers, flessen… je kunt het zo gek niet bedenken. En onze stranden worden gebruikt als asbak. Lokaal onderzoek wijst uit dat er in de afgelopen twee jaar bijna 10 duizend sigarettenfilters gevonden zijn op het strand van Te Amo. Wist je dat sigarettenfilters uit plastic bestaan en daardoor niet vergaan? ” Vervuiling op ons eiland is niet de enige reden om plastic gebruik te verminderen. Onze landfill op Lagun is bijna vol. Een afname van de hoeveelheid plastic afval dat gedumpt wordt is dus wenselijk.
Wat betekent het wegwerpplastic verbod voor jou?
Dat is simpel! In het voorstel wordt het verkopen of het weggeven van plastic bestek, draagtasjes, rietjes, roerstaafjes en maaltijdverpakkingen voor eenmalig gebruik verboden. Dat geldt dus ook voor producten gemaakt van bioplastics! De verordening zal zes maanden na bekendmaking ingaan.
Waarom worden bioplastics ook verboden?
In de afgelopen jaren is er een misverstand ontstaan over gewone plastics en plastics die deels uit natuurlijke materialen bestaan en daarmee zogenaamd beter zouden zijn voor het milieu. Je kunt dan bijvoorbeeld denken aan producten gemaakt van maiszetmeel of suikerriet, zogenaamde bioplastics. Deze plastics hebben dezelfde eigenschappen als de gewone plastics. Ze breken niet af in de natuur en dragen dus bij aan vervuiling. Om die reden zullen bioplastics ook onder het plastic verbod vallen.
Mogen take-out verpakkingen dan ook niet meer van bioplastic gemaakt zijn?
Dit is de enige uitzondering op de regel. Bonaire heeft een take-out cultuur en er liggen inmiddels veel varianten in de schappen als vervanging voor gewoon plastic of styrofoam. Zo zie je soepbekers gemaakt van kraft karton met een bioplastic laagje aan de binnenkant of bio-plastic bakjes op basis van suikerriet. Om men te laten wennen aan de nieuwe regels en eerst bewustwording over bioplastics te vergroten, staat in het voorstel om het verbod voor take-out verpakkingen in het begin enkel te laten gelden voor styrofoam producten. In een latere fase kan gekeken worden of het verbod kan gelden voor maaltijdverpakkingen van alle soorten plastic.
Sushi, of Dushi?
De komende maanden zullen verschillende activiteiten plaatsvinden om te vertellen over de aanstaande wetgeving, de negatieve gevolgen van plastic en vervangende producten. Het eerste event georganiseerd door het Wereld Natuur Fonds is al van start gegaan: de Sushi of Dushi uitdaging, waar iedereen wordt opgeroepen tien minuten te besteden aan het opruimen van zwerfvuil. Gezaghebber Rijna: “ De directie Ruimte en Ontwikkeling heeft al meegedaan en ik hoop dat vele anderen zullen volgen.”


text:
A funda Caribbean Arthritis Foundation na 2015 lanta na Aruba. Su enfoke ta ful e region di Caribe. Segun presidente Francisco de Mey, a lanta e fundacion cu pa motibo cu e tempo ey no tabatin hopi informacion general pa pashent di artritis. Tin por lo menos 650 forma di artritis di cual reumatismo ta un grupo apart.
E fundacion t’ey pa duna informacion na pashent. Tambe nan ta organisa actividad pa y cu pashent. Door di e situacion cu tabatin den e ultimo dos añanan, nan a kick off. Den e sentido ey nan lo tin nan prome evento e luna aki.
E prome actividad cu nan lo bin cu ne, lo ta dia 20 di april proximo, segun secretario di e fundacion Edbert Schwengle. Esaki lo tuma luga di 6:00 pa 8:00 pm na Surfside Marina y e ta completamente grandi.
Dokter Rashidi Rellum lo hiba algun palabra n’e pashentnan presente. Djey lo presenta e asociacion oficialmente hunto cu e comision di pashent, cu ta consisti di algun pashent.
Durante aña 2022 lo bay tin diferente actividad special p’e pashentnan cu ta sufri di reuma/artritis.
Pa mayor cobertura lesa TREMPAN.


text:
Poco dia pasa dos ciudad cu fortificacionnan fuerte a cay, Severodonetsk y Lysichangsk.
E dos ciudadnan cu garnizoennan grandi y mas cu 25 mil solda entre nan dos y cualnan según gobierno di Ucraina ta e baluartenan di e pais. Berdad e lucha tabata fuerte na Severodonetsk, pero na Lysichansk e lucha a bay mas facil, apesar cu aki tabata tin terenonan cu sero cual tabata den mihor posicion pa Ucraina defende, aserca Ucraina tabatin mas militar eynan. Lysichansk a cay liher despues cu ehercito di Rusia hunto cu e milicianan di Donbas a gara varios parti di e ciudad entrenan un refinaderia grandi. Despues di 2 pa 3 dia di lucha militarnan ucrainonan a cuminsa huy, gran cantidad a rindi y a entrega nan mes. Aparentemente Kiev a duna ordo pa su militarnan rindi y e militarnan Ucraino a entrega nan mes, e notiica aki mes a drenta, despues di e bataya cu soldanan Ruso a gara Lysichansk. Según Rusia 2208 militar a ser asesina, 3251 a keda herida y un cantidad grandi a ser cogi preso. E lucha na Donbas ta continua y dia pa dia Rusia ta conquista mas tereno.
Guera a bira un desaster pa Ucraina
Ucraina ta ricibiendo hopi golpi y hasta oficialnan Ucraino tabata bisa algun siman pasa cu nan trupanan ta perdiendo diariamente entre 100 y 200 solda.
Otro biaha nan tabata bisa cu nan ta perdiendo entre 500 pa mil solda pa dia.E trupanan di Ucraina ta ricibi golpi tras golpi. Tur caminda nan ta ricibi slanan duro, trupanan ta deserta, otronan ta rendi, cual ta logico tambe ya cu Ucraina no tin poder den laira, den espacio area. Rusia cu su avionnan y helicopternan moderno, hunto cu dronenan nan ta domina e espacio aereo. Rusia su poderia na artiyeria y su miles di tankinan ta hacie inbatible pa Ucraina. Den practica, e militarnan Ruso ta rondona e ciudad of pueblo cu nan kier conquista, nan ta prepara nan baterianan di artiyeria y despues ta cuminsa basha cayonnan pisa ariba e defensa di e militarnan Ucraino. Tambe avionnan ta yuda cu ataquenan cu nan bomnan., Despues cu a haci e daño na e defensa di Ucraina, e infanteria ta drenta den accion y conquista loke mester wordo conquista.
Pues e guera ta bira hopi dificil pa Ucraina.
Toch cada biaha atrobe for di Kiev, capital di Ucraina, ta Sali e infomacion cu e guera ta gana dor di Ucraina y pronto tur teritorio cu Rusia tin ocupa lo wordo recupera. E meta di Ucraina ta pa saca e Rusonan for di tur teritorio ocupa.
Pa Ucraina e guera a bira un desaster. Nan a perde banda di 22 pa 25% di nan teritorio, nan economia a cay cu 50%, ariba camponan di bataya ta solamente derota nan conoce.
A Sali hopi informacionnan for di USA, e.o di CNN cu conseheronan di Biden na White House a cuminisa debati con ta e mihor forma pa convence Presidente Zelensky di e realidad ariba e camponan di bataya.
E think-thank-nan pro-guera na USA.
Toch tin varios think-thanknan mericano, kendenan cu lasonan fuerte cu e industria di arma na Merca, ta keda insisti cu e presidente di Ucraina tin rason. Mas hopi e guera dura, mihor pa e industria di guera.
E Institute for the Study of War (ISW), di cual su hendenan ta liga na varios companianan di arma grandi na Merca ta promove cu na final ta Ucraina lo gana e guera. Hasta nan a bisa cu Rusia su offensiva final lo yega despues di Severodonetsk. Eynan e contraoffensiva di Ucraina ta bay cuminsa pa Ucraina recupera su teritorionan perdi. Pero e hechonan ariba campo di bataya ta indica lo contrali. Rusia, despues di conquista Sverodonetsk a sigui cu su rachanan di victoria di ciudadnan y teritorionan di Ucraina
Ora hende comprende e posicionnan di e think-thanknan liga na e industria di Arma, tur cos ta comprendibel. Awor nan posicion ta cu Ucraina mester di mas arma sofestica pa nan reconquista na terenonan perdi. Ta e Think-Thanknan aki ta esnan cu ta influencia e politiconan di USA y di e otro paisnan di Nato pa bende mas arma cu Ucraina. Tin acuerdonan di prestamo cu Ucraina pa e ricibi armanan valioso cu e lo paga despues.
Un dilema, Rusia ta ganando e guera pero Merca y Ucraina ta bisa cu nan ta gana e guera.
Algun dia pasa Merca y su aliadonan tabatin reunionnan halto, prome Union Europeo, despues e G7, cu ta un forum politico di paisnan cu economianan mas grandi y liga na Otan, consistiendo di USA, Canada, Hapon, Gran Britania, Alemania, Francia y Italia.
Mas despues ta OTAN mes a tene su encuentro.
Tur tres reunionnan a yega na e conclusion cu mester sigui cu e promesa pa continua cu e ayudo militar robusto na Ucraina
Tin e pensamento serca hopi Mericano y Europeano cu Rusia no mag di gana e guera.
Sigur pa USA, un derota pa Ucraina cual pais a ricibi tur sosten di Merca y UE, defacto Ucraina ta ser yama un proxie di Merca. Proxie ta un grupo di guereronan of militarnan di un pais cual ta ser paga pa bringa e guera di esun(nan) cu ta paga e costo militar.
Un derota di Ucraina ta trece un final na e poder Neo-liberal di USA, unda na hopi parti di mundo, ta nan ta dicta e desaroyo socio-economico. Esey nan ta yama biba den mundo democratico. Si Rusia gana e guera na Ucraina cu Merca y UE ta sosteniendo asina pisa y nan miedo ta cu un derota pa nan lo habri caminda pa Rusia hunto cu China domina Mundo.
Ta bale la pena pa menciona e comportamento di Otan den e guera aki. Enbes di yama pa compromisonan di ambos banda pa caba cu deramento di sanger, esta manera e lidernan di OTAN ta bisa cu nan ta un organisacion di paz. Pero e lidernan di Otan apidi pa e guera continua y nan haci un promesa cu nan ta sigui manda armanan te na final pa Ucraina pa yuda Ucraina gana e guera, pa hopi un guera cu Ucraina ta perdiendo y dificil pa gana.
Siman pasa a tuma lugar e reunion di G-20 (e 20 paisnan na mundo cu economia mas grandi) na Bali, Indonesia. E paisnan di G7 a pidi den e reunion aki pa prome condena Rusia y tambe pa duna Ucraina tur apoyo. Tur dos a ser rechasa.
E poder di Zelensky
Ultimo tempo ta bisto cu ta e presidente di Ucraina, Zelensky ta dicta cual ta e armanan cu nan mester. E a bira manera un sorto di malmucha cu su kier, un Chabalito, kende ta pidi loke e kier y ta ricibi nan tambe. Hecho ta cu ta Zelensky ta dirigi e politica di guera di USA y tambe di UE. E ta pidi y ta ricibi loke e pidi. Esaki ta e prijs cu Merca y UE mester paga pa tranca e deal na final di Maart 2022, unda Ucraina a bay mesa di negociacion y a yega na cierto acuerdo cu Rusia. Pero Prome Ministro di Gran Britania y un delegacion di USA a bay Kiev, nan a pidi Kiev pa bandona e acuerdo, tambe e deliberacionnan cu Rusia y sigui cu e guera. Maske den prensa occidente ta Sali informacionnan cu varios pais ta fada cu e exigencianan di Zelensky y tambe cu e armanan pidi, mas bien e artiyerianan y misilnan moderno pidi ta cabando cu e arsenalnan cu e paisnan tin warda pa nan propio ehercito y no ta 1, 2, 3, nan por bay produci e armanan aki.
Ta bisto tambe cu e ayudo di Merca na Ucraina semper tabata cu e cifra di biyonnan di dollar. E ultimo ayudo na Ucraina a baha y tin un balor di 800 miyon dollar.
Carta di Russia na Otan y USA, 17 dec 2021 pa loke ta nan seguridad
Rusia a manda un carta na USA y Otan cu nan posicionnan pa loke ta e seguridad di Rusia na december ultimo. E 3 puntonan mas importante di e carta ta lo siguiente:
- Ucraina no por drenta Otan;
- Rusia no kier mira armanan ofensivo serca di su fronteranan;
- Trupanan di Otan cualnan a ser movi pa oriente na Europa, despues di 1997, mester manda nan bek pa Europa occidente=West Europa.
Merca y Otan a haci burla di e posicionnan di Rusia poni den e carta.
E carta aki ta hopi importante, ora di yega na un pacto final despues di e guera, sigur si Rusia gana e guera, nan lo pidi pa duna balor na e carta aki.
Si Merca/Ucraina gana e guera ta mantene e status-quo y sigur Merca lo bay pusha pa un Regime Change na Rusia.
Final
Pa finalisa e situacion na Ucraina y na Europa ta keda fastioso. Na Ucraina e guera ta sigui apesar di e perdidanan grandi ariba camponan di bataya pa Ucraina. Tur dos partido kier gana e guera.
Na Europa cu ta meymey di berano, ya e preocupacionnan pa e proximo invierno ta grandi.
Hopi pais no a logra obtene for di otro paisnan e cantidad di gas cu nan a boycotea for di Rusia. Awe Rusia a cera kranchi di gas di Nort Stream I, den cual ta pasa e cantidad di gas mas hopi pa Europa Occidente. Motibo ta, pa haci trabaonan di mantencion. E pregunta ta, si Rusia ta bay habri e kranchi bek, despues di e mantencion. Esaki pasobra e paisnan di Europa tin e gas Ruso boycotea, pero ainda ta comprando algo di e gas Ruso y Rusia tin cliente pa e gas cu Europa tabata cumprando.
Gregorio Wolff